
pré interdieție si despre consiliul 


SEL, o 

in toate câte amoxorbit până acuma, s'a văzut 
că omul nevârstnic, adică până ce nu împlineşte 
21 de ani, nu are dreptul să se cârmuiască 
Singur şi să-şi administreze bunurile sale, că 
adică nu poate face nici un act juridic el sin- 
gur, ci numai părintele său, dacă trăeşte, sau 
epitropul, dacă nu are părinţi. 

Cu toate acestea un nevârstnic are putinţa 
că înainte de a ajunge la majoritate, să capete dreptul de 
a se cârmui singur şi a-și administră bunurile, şi acest drept 
se capătă prin emancipare. 

Când am vorbit despre căsătorie, am văzut că la 18 ani 
băeatul se poate căsători, dacă are învoirea celor în drept de a 
io da. Minorul căsătorit este emancipat de drept, fără nici 
o altă formă. 

Dacă un părinte vede că un copil al lui, ajuns la vârsta 
de 18 ani, este cu mintea aşezată, în stare a se cârmui sin- 
gur, poate să-l emancipeze. 

Pentru aceasta tatăl minorului, sau mama lui, când tatăl 
este mort, face o declaraţie la Tribunal că emancipează pe 
cutare fiu, şi după ce s'a publicat această declaraţie în Mo- 
nitorul oficial, minorul fiind emancipat, poate face orice 
act civil cu privire la administrarea averei sale. 

Odată cu emanciparea, consiliul de familie alege minorului 
un curator, adică un fel de epitrop, care să-l povăţuească 
până la vârsta de 21 de ani, şi fără învoirea căruia nu ar 
puteă face minorul unele acte anume arătate de lege. 

Așa, pe când minorul emancipat poate face singur orice 
act cu privire la administrarea averii sale, când este vorba 
să-şi înstrăineze averea, trebue să capete mai întâi învoirea 
curatorului. Minorul emancipat nu va puteă porni nici un 
proces privitor la vre-o avere nemişcătoare, nici chiar de a 
se apără, nici a primi, nici a ridică capitaluri, nici a da chi- 
tanţe pentru ele, fără fiinţa curatorului său. El nu se va pu- 
teă împrumută sub nici un cuvânt, fără aprobarea sfatului 
de familie şi a Tribunalului; nu va puteă înstrăină vre un 

lucru nemişcător fără îndeplinirea formelor prescrise pen- 
tru minorii neemancipați. 

Dacă amândoi părinții unui minor sunt morți, el poate fi 
emancipat de către consiliul de familie, dar numai la vârsta 
de 20 de ani. Epitropul nu poate face emanciparea, ci nų- 
mai sfatul de familie, cu formele prevăzute de lege, după ce- 
rerea tutorului. i 

Dacă tutorul, din cine ştie ce împrejurări, nu face această 
cerere de emancipare, atunci rudele minorului în gradul de 
văr primar sau mai aproape, dacă vor găsì că-i destoinic 
să fie emancipat, vor puteà cere de la Tribunal să convoace 
consiliul de familie ca să delibereze despre această eman- 
cipare. 

Am spus că minorul emancipat poate face orice act cu 
privire la administrarea averii sale. Act de administrare 
este şi arendarea unei moşii şi închirierea unei case. Cu toate 
acestea, după lege, un minor emancipat nu poate arendă 
sau închiriă nemișcătorul său pe un timp mai lung de cinci 
ani. 


Sunt mulţi tineri cari se dau la negustorie, adică se fac 
comercianţi înainte de a ajunge vârsta legiuită de 21 ani. 
Pentru aceştia sunt regule deosebite. 

Aşa, ca să poată face comerţ un nevârstnic, trebue să aibă 
18 ani împliniţi să fie emancipat, să aibă învoirea înscrisă 
a tatălui său, ori a mamei, când tatai mort, absent sau in- 
terzis, ori a consiliului de familie, când şi tatăl şi mama nu 
sunt în viaţă sau nu sunt în stare să dee această. autori- 
zaţie, pe care trebue să o întărească şi tribunalul. 

-Cu deosebire de ceilalţi minori emancipaţi, acei cari sunt 
comercianţi, pot să facă orice fel de act el singur, fără în- 
voirea nimănui, poate chiar să ipoteceze şi să înstrăineze 
nemişcătoarele sale, când este vorba de comerciul său. 


Dacă minorul emancipat dă dovezi că acel care l-a eman- 
cipat s'a înşelat despre destoinicia lui de a-și administră sin- 
gur averea, şi face acte ruinătoare pentru el, atunci acel care 
l-a emancipat are dreptul să-i ridice emanciparea, cu păzirea 
formelor cu care i s'a şi dat. 

Din ziua în care se va publică prin «Monitorul Oficial 
revocarea, adică ridicarea emancipărei, minorul va intră din 
nou sub puterea părintească ori sub epitropie, şi nu va mai 
putea ieşi până la ajungerea lui la majoritate. 

Aceste regule nu se aplică şi minorului emancipat prin 
căsătorie, pentru că o asemenea emancipare nu poate fi ridi- 
cată nici odată. 


După cum un nevârstnie poate să capete învoirea de a-și 
administră singur averea lui, prin emancipare, când este gă- 

sit destoinic pentru aceasta, de asemenea un om vârstnic 
poate fi aprit de a exercită drepturile sale civile, de a-și 
-cârmui persoana şi averea sa, când va fi găsit că nu-i des- 
4oinic să tacă aceasta, adică poate să fie pus sub interdicție, 
cum se zice la lege. 

Unii oameni sunt puşi sub interdicţie prin lege. Aşa, cei 
condamnaţi la munca silnică sau la recluziune, sunt interzişi 
de drept. Alţii, însă, se pun sub interdicţie după cererea unor 
“persoane interesate. 

Un smântit poate să fie interzis, chiar dacă are şi răstim- 
puri de cuminţenie, pentru că un asemenea om nu-i în stare 
să-şi dea seama de ceea ce face. Și sminteala poate să fie 
de mai multe feluri:unii sunt tâmpiţi, alţii nebuni, iar alţii 
nebuni cu furii,— toţi aceştia pot să fie puşi sub interdicţie, 
iiar nebunul cu furie trebue să fie pus. 

Ori ce rudă «este primită să ceară interdicţia rudei sale, 
precum şi unul din soţi poate cere interdicţia celuilalt. In 
«caz de nebunie cu furie, dacă rudele nu cer, procurorul Tri- 
Dbunalului este dator să facă aceasta. 

Cererea de punere sub interdicţie se face la Tribunal, care 
îndeplineşte anumite torme pe care nu-i nevoie să le arătăm 
aici. 

Interzisul se aseamănă cu minorul, întru ceea ce priveşte 
“persoana şi averea sa. 

Interzisului i se dă un sfat de familie şi un epitrop şi toate 
xwegulele privitoare la tutela minorilor, se aplică și la tutela 
interzişilor. 

Interdicţia se face prin o hotărire a Tribunalului, care se 
publică prin «Monitorul oficial». Din ziua de când s'a publi- 
-cat această hotărire, toate actele făcute de interzis singur 
sunt socotite fără fiinţă. 

Şi interdicţia se poate ridică, observându-se regulele pres; 
crise de lege. 

Cei care au fost puşi sub interdicţie pentrucă au fost con- 
-damnaţi la muncă silnică sau la recluziune, după ce-şi ispră- 
vesc pedeapsa, intră iarăş în drepturile lor. Ceilalţi pot fi 
de asemenea puşi în drepturile lor, dacă încetează pricina 
pentru care au fost declaraţi interzişi, precum ar fi un nebun 
care se vindecă, lucru ce să întâmplă mai rar, cu osibire 
când nebunia-i pricinuită din pricina beţiei. 


Sunt persoare care, fără a fi în stare de nebunie, săvâr- 
şesc niște fapte dăunătoare lor însele, prin care-şi pot ruină 
starea. Aşa, sunt persoanele slabe de minte şi risipitorii. 

Rudele care pot să ceară punerea sub interdicţie a unui 
nebun, pot să ceară tribunalului să se numească un sfătui- 
tor, fără care să nu poate face anumite acte, risipitorul şi 
<el slab de minte. 

Un asemenea un sfătuitor se numeşte, în lege, consiliu: 
judiciar. Cuvântul nu-i tocmai potrivit, pentru că prin con- 
siliu înțelegem ori o povaţă, un sfat pe care-l dai cuiva, ori 
o adunare de câţiva oameni meniţi să se sfătuiască asupra 
unui lucru, precum un consiliu de familie, ori un consiliu de 
administraţie la o bancă. Noi am spus însă consiliu judiciar, 
pentru că aşă e scris în lege, şi este bine ca fiecine să cu- 
noască cuvintele din legi, spre a puteă înţelege articolele, 
când le-ar citi la vre o nevoie. 

Cei slabi de minte şi risipitorii, cărora li s'a numit un con- 
siliu judiciar, nu pot sta în judecată, nu pot face învoeli asu- 
pra judecăților (nu pot face fransacţii), nu se pot împrumută, 
nu pot primi capitaluri şi da chitanţă de primire, nu pot 
înstrăină şi ipotecă averea lor, fără a fi faţă la acestea con- 
siliul lor judiciar. 

Consiliul judiciar fiind rânduit numai asupra bunurilor 
risipitorului sau acelui slab de minte, nu şi asupra persoa- 
nei lor, se înţelege că aceştia, când ar vrea să se căsătorească, 
nu au a cere învoirea nimănuia, precum nici pentru a face 
alte acte care nu sunt atingătoare de averea lor. 

Cu aceasta am isprăvit ceea ce am avut de spus despre 
persoane, şi despre drepturile şi datoriile lor. 


= Artur Gorovei. 
TEO Dir 


Aşa se mănâncă în Satul nostru... 


Intr'un sat erau găzduiţi mai mulţi soldaţi. Unul dintr'a- 
ceştia intră odată fudul şi ţanţoş într'o casă ţărănească. Ţă- 
ranul când îi văzii aşă de fudul, nu-l băgă de loc în seamă 
și se făcu că nu-l vede. Când se puseră căsenii la masă, sol- 
datul îşi scoase sabia din teacă şi o puse pe masă lângă 
blide. Țăranul dădu mirat din umeri şi apoi fără să mai 
zică o vorbă, ieşi binişor din casă. După câtevă clipe se în- 
toarce înapoi şi aduce din grajd o lopată, ce-i serviă la rå- 
nitul gunoiului, pe eare o puse şi el lângă blidele cu mân- 
care, așezându-se la masă. 

— Hei, bădică, d'apoi ce înseamnă asta? îl întreabă dra- 
gonul pe ţăran. 

— D’apoi ce să însemne, creştine, răspunse gospodarul, 
așă se mânâncă în satul nostru; dacă ai un cuţit mare, atunci 
îți trebue şi-o lingură mare. 

Dragonul vâri liniștit sabia în teacă şi de atunci înainte 
purtă mare respect. către ţărani şi nu se mai fuduli niciodată, 


(„Gazeta Transilvaniei“), 
Da e 

Declarare, izolare, dezinfectare. 


ată trei cuvinte, cari, dacă ar fi pricepute şi mai 

ales făptuite, ar micşoră mult mortalitatea la 
noi în ţară şi ar feri pe mulţi părinţi de neno- 
rocirea de a-şi pierde copiii, mai ales prin boli 
molipsitoare. 


A declarà boala chiar de la început, ori care 
ar fi ea, pentru ca medicul să vină în ajutorul 
bolnavului mai înainte de a se înrăutăţi boala, 
şi a izolă, adică a deosebi într'o odae aparte, 
pe cel bolnav îndată ce ai simţit că e bolnav, 
pentru ca să nu molipsească pe cei sănătoşi, 
se poate ceva mai uşor de priceput ?... Şi cu toate acestea nu 
se face, sau puţini o fac chiar de la început!... De ce?... 

Unii mo fac, pentru că încă n'au ajuns să-şi dea seama de fo- 
losinţa ce se ascunde în dosul acestor cuvinte; alţii îsi dau 
seama, dar sunt „lasă-mă să țe las“, trăgănează faptele; iar cei 
mai mulţi își închipuesc că ei cunosc boalele, fâră să fi învăţat 
medicina și îi vezi spunând cu mare ușurință: „mofturi, nu-i 
nimic, o să-i treacă“. 

Il doare pe un copil în gât și cam arde, nu-i nimic, zici tu, 
a răcit și o să-i treacă. 

Se prea poate, dar se poate foarte bine ca nimicul acela să 
fie angină difierică(zAei rele) pe cari doctorul, chemat la în- 
ceput, le poate lecui cu o simplă sticluţă de ser antidifteric, 
băgat sub pielea bolnavului printr'o înţepătură cu acul unei si- 
ringi; chemat mai târziu însă, minunatul ser nu mai poate le- 
cui şi copilul moare. 

Se mai poate ca nimicul acela, să fie scarlatină. vărsat cu 
gâlci, şi mai primejdioasă încă de cât angina difterică, şi dacă 
în amândouă cazurile nu izolezi copilul, adică nu-l depărtezi 
de cei sănătoşi, punându-l într'o odae deoparte, din care nimic 
să nu iasă, nici un lucru, nici gunoiul ori murdăria şi nici tu 
însuţi care îngrijeşti de bolnav, fără a fi dezinfeotat, dacă nu 
faci toate acestea, nu numai că-ţi poate muri copilul, dar el 
poate molipsi pe cei alţi din casă, şi pe cei din casa vecinului, 
dacă au venit pe acolo, ori dacă s'a dus peacolo însuș copilul 

bolnav, sau tu care îngrijeşti de el, sau dac: întâmplător vântul 
a dus pe-acolo, odată cu praful şi o părticică din gunoiul din 
odaia bolnavului, pe care tu nu l-ai strâns grămadă cu mătura- 
udă, ca să nu se ridice în Slava cerului, şi odată strâns nu l-ai 
dat în foc, ori într'o groapă unde să torni peste el lapte de var, 
ori apă fenicată, ci l-ai aruncat la întâmplare în curte, deşi e 
plin de sămânță de poală. 


Altă dată vezi pe un om apucat de un fel de oboseală, are 
călduri şi durere de cap, lipsă de poftă de mâncare, constipaţie- 
etc. şi te grăbeşti îndată, tu care ştii toate, fără să fi învăţat 
ceva, și declari „că nu-i nimic, a răcit şi e să-i treacă“... şi 
când colo, boala este febră tifoidă lingoare.!... Abiă târziu, 
când bolnavul s'a slăbit cu totul de zăcere, şi când vezi că nu 
te mai poţi înțelege cu dânsul, căci a început a vorbi întraiurea, 
abiă atunci te gândeşti că aci nu e lucru curat, şi dai de veste: 
fie la primărie. fie agentului sanitar, ori deadreptul medicului, 
dar acum e prea târziu, căci până acum bolnavului nu isa dat 
tratamentul şi alimentele ce-i trebuiau, ci tocmai din contră i 
sa dat din neştiință ce-a poftit el şi care de eelo mai multe- 
ori îi face rău; bunăoară, bolnavul, care deatâta vreme n'a mân’ 
cat nimic, a poftit pâne şi tu în dragostea ta părintească îi dai 
cu mulţumire, dar maţele lui fiind subţirele de boală şi de ne- 
mâncare, se sparg, burta i se umilă îndată şi bolnavul moare, 
pentru că n'a fost îngrijit cum trebuiă. Moare el, dar nu se stinge 
și boala, căci bolnavul ne fiind izolat şi murdăriile eşite de la 
el ne fiind dezinfectate, uşor au fost duse de vânturi cu praful 
şi au infectat apa de la puț, din care mulţi din cei care au băut 
s'au şi molipsit; aşa că unui moare şi alţii cad la pat, ceeace- 
nu S'ar fi întâmplat dacă se dezlară boala de la început, căci. 
s'ar fi luat măsuri, ca să nu se mai întindă molima. 


Dar ce să mai zicem de aceia care nici măcar dizenteria n’o 
declară de la început, deşi faptul că bolnavul iese afară cu sânge 
ar trebui să atragă luarea aminte... Şi când te gândești că şi 
pentru boala asta, astăzi avem un ser, care o lecuește printr'o 
simplă înţepătură, ca şi la angina difterică, dar şi aci ca şi acolo 
înţepătura trebue făcută la începutul boalei, de şi aci declararea 
este de mare folos pentru nolnav, iar izolarea apără ne ce să- 
înătoşi. 

Am puteă să nu mai spunem nimic despre dezinfectare, pen- 
tru că dacă cineva a izolat îndată pe bolnav şi a şi dat de ves- 
te, a declarat că are un bolnav, vine medicul ori agentul sani- 
tar, cari vor da toate poveţile, totuş câteva lucruri trebuesc 
“făcute până vine medicul, mai ales când bănueşti că boala e 
“molipsitoare cu atât mai mult cu cât foc, apă şi var are toată 
Jumea. Mare lucru e focul! el distruge toate, până şi sămânţa 
voalei !... 


Iată ce-i de făcut! 

Inainte de a izolă pe bolnav într'o cameră aparte, ai grijă ca 
:să deretici şi să scoţi de acolo tot ce nu-i de trebuinţă la în- 
grijirea bolnavului, pentru ca să nu se mai umple şi acele lu- 
-cruri de boală, apoi primeneşti patul şi pe bolnav cu rufe cu- 
rate şi-l treci acolo. iar rufele scoase de la bolnav, ţolicele şi 
tot ce se poate da în clocot din odaia unde a zăcut bolnavul, 
se pun în cazan și se fierb bine cu leşie chiar atunci, nu mai 
târziu. Tot aşă se face și cu fața de salteă, iar paiele se ard ca 
şi rogojinile care sunt mai rele. Scândurile de la pat, podelile, 
uşile, mesile şi tot ce-i lemn ori fier se opăresc cu leşie. Cea 
-ce nu ai putut opări sau arde din casă, de teama deanu se 
strica, (blăni, perne etc) scoate-le afară la soare și tot în ziua 
aceea pune-te de vărueşte păreţii şi lipeşte pə jos cu lut ames- 
stecat cu var. 

Pe jos să mături cu mătura udă şi să nu cumva să arunci 
gunoiul pe afară, ci strânge-l grămadă şi dă-i foc. 

Cel care îngrijește de bolnav, acolo să rămâe, căci alt-fel aduce 
„cu el boala, iar dacă totuş e nevoit să iasă deacolo, să se spele 
bine pe mâini şi po față cu apă şi cu săpun, şi. dacă are, şi cu 
puţină apă fenicată, cu care să-şi stropească şi hainele şi părul și 
Aîncălţămintele, mai ales tălpile, mai mult încă, dacă se poate să-și 
schimbe şi hainele, ori să aibă un halat cu care să se îmbrace 
în odaia bolnavului şi pe care să-l lase acolo, când ese. 

Nimic să nu fie scos din odaia bolnavului, decât spre a fi de- 
zinfectat, adică sau să fie ars, cum ar fi pae, gunoiu etc, sau 
să fie clocolit cu leşie, cum ar fi: farfurii, linguri, pahare, ru- 
făric etc, sau să fie scăldat în lapte de var proaspăt stins, 
cum ar fi excrementele, urina, scuipat, etc, toate acestea din urmă 
se toarnă într'o groapă anume făcută şi peste ele se toarnă 
dapte de var, care se prepară stingând o parte de var cu 10—20 
Părţi apă. 

Ar fi în înteresul neamului nostru ta cele spuse aci, să fie 
cunoscute şi aplicate de ori cine, căci nu-şi poate cineva închi- 
pui câte vieţi ar fi cruțate numai prin simplul fapt al declarării 
boalei la timp! 

Legea noastră sanitară obligă şi pedepseşte aspru pe acei cari 
nu declară cazurile de boli molipsitoare, chiar dacă ei wau știut 
că boala e molipsitoare. 

Când însă vom ajunge cu obligaţia aceasta să ni-o impună 
conştiinţa noastră ?!... 

Dr. D. Pașeanu 
Medicul spitalului Pătârlagele jud. Buzău 


— or 


Despre economie. 


ea 

f n scriitor german arată că poporul francez e cel mai 
INT econom din lume. „Francezul e econom din născare“. 
AS Lucrul de luat aminte e că ei nu socot nici odată bo- 
Za găţia cuivă de pe cât are, ri de pe venitul ce-i aduce 

| averea. Mintea se înşală singură, când zici de cinevă 

că are patru-zeci de mii de lei avere, în loc să spui 
că are venit de două mii. 

Vorbind drept, averea trebue socotită numai de pe venitul 
ce aduce, de oare ce numai de acesta ne putem folosi fără a 
primejdui fondul. Francezul, oricare ar fi el, socoate rușine să 
nu lase urmaşilor o avere oare care; iar moştenitorii socot lu- 
cru sfânt ceeace le-a remas. Nu cheltuesc, ci păstrează şi măresc, 
dacă se poate, moştenirea. 

Francezul nu cheltueşte nimic pentru a străluci şi a păreă 
mai bogat de cât este. 

Nu-i obiceiu să dea ospeţe şi să scoaţă din pungă pentru a 
primi mosafiri. 

A ţineă casă deschisă şi a socoti neapărat trebuitor a da 
mese şi petreceri e lucru necunoscut la ei. Nicăeri nu se pune 
atâta. preţ pe economiile cele mai mici. S'a făcut socoteală că 
în Germania, în Rusia şi în Anglia se bea mai multă șampanie 
de cât în patria ei, Franţa. 

Neprimind lume şi mosafiri, n'au nevoe nici de locuinţă prea 
mare şi nici de mobile prea multe, cum se obişnuește la noi. 
Mai mult, proprietarii de case, au grija de pun dulapuri în pă- 
reţi pentru haine şi lucruri în camerele de locuit, în sula de 
mâncare şi în bucătărie. Multe case au chiar şi oglinzi, ca să 
nu fie nevoe de scos şi de purtat. 

Altă economie a Francezilor e că nu călătoresc în străinătate, 
ba nici la ei, aşă că nu răsipesc bani prin alte ţeri. De aceea 

nici nu învaţă limbi străine. Drept, fiind o nație mare, le e de 
ajuns limba lor. Vara bogătaşii se duc la castelele şi moşiile 
lor, oamenii cu averi de mijloc au case foarte eftine pe la 
ţeară ; iar cei mai fără dare de mână închiriază de obiceiu o 
căsuţă în vre-un sat unde merg mai în fie care an; dar fără 
lux, fără pretenţie şi cu cea mai mare economie. Nu au dorinţa 
de a arătă că-s mai bogaţi de cât sunt; nu se iau la întrecere 
cu cei ce au venit mai mare; căci fiecare e jurat să nu se 
atingă de capital, ba chiar din venit nu cheltueşte tot. 

Nu trebue judecaţi Francezii de pe Parizieni sau mai bine 
nu de 'pe cele câtevă mii de străini cheltuitori şi de femei 
uşoare, cari po lux îşi aruncă banii pe ferestre. In celelalte 
oraşe din Franţa lumea e foarte cumpătată cât e vorba de pe- 
treceri, căci şi să vrea, nu au cum, de oarece teatru e abiă o 
septămână două pe an. 

Slujnicele chiar nu au cerinţe năsăbuite ca în alte părţi, nu 
cheltuesc tot pe haine şi petreceri, ci es odată pe lună şi atunci 
câtevă ceasuri. Şi ele caută să facă, pe cât pot, economii. 

Mai bine de cât orice vorbă ne poate aretă ce fel sunt Fran- 
cezii, cătimea moștenirilor. In anul 1906 moştenirile deschise 
s'au urcat la patru miliarde şapte sute şapte-zeci şi două de 

ilioane de franci. Vre-o 966 de milioane au fost în moşteniri 
mai mari de un milion; iar 3 miliarde 808 milioane, mai mici 
de un milion. Dintre acestea, cea mai mare parte moşteniri 
mijlocii şi mici, 

Economişti însemnați au dovedit că nicăeri capitalul nu-i 
aşă de bine şi de tare împărţit ca în Franţa. Pofta de a eco- 
nomisi e sângele Francezului şi, după cum Napoleon cel mare 
ziceă că fie care soldat are în raniţă băţul de maregal, tot aşă 
fie care Francez crede că prin economie poate ajunge milionar. 

Se întâmplă şi să piardă unii, o parte ori chiar toată averea. 
Atunci nu se sfiesc a se cobori îndată cu felul traiului la treapta 
celor de aceeaşi stare cu el. Fără să-şi piardă cumpătul, îndo- 
eşte munca şi economia şi dese ori izbuteşto să facă altă avere. 

Economia obişnuită la cea mai mare parte din ei eun bine foarte 
mare, căci apără ţeara de a fi robită economiceşte de alte na- 
ţii mai bogate. La orice nevoi n'au trebuinţă a face împrumuturi 
în străinătate şi deci nu dau dobânzi şi nu muncesc pentru a 
le putea plăti. Francezii, prin economia lor, dovedesc dragoste 
adevărată către urmaşi ; căci, prin averea ce le lasă, le cheze- 
şuesc şi le înlesnesc din ce în ce un traiu mai bun. 

Economia e o însușire care se capătă pe încetul; de aceea 
trebue deprinşi copiii a nu fi răsipitori nici în cele mai mici 
lucruri ; căci, în vieaţa de toate zilele, avem a face cu lucruri 
mici, şi, dacă în acestea nu e economie, apoi zădarnic vom aş- 
teptă să economisim, când o fi mult, căci multul poate să nu 
fie nici odată. 

Economia e o ştiinţă, căci, vorba poporului, zădarnic e să fii 
„scump la tărîţe şi oftin la făină“. Săteanul nostru adesea, când 

nu are, rabdă, dar, când are, cheltueşte fără cumpăneală. Nw 
are economie nici la hrana sa nici la a vitelor. Nu are credință 
că e păcat să pierzi o boabă de porumb ori un fir de aţă, deştk 
acea boabă poate da un ciocălău; iar în firul de aţă e băgată. 
atâta muncă omenească. i 

Omul econom nu e numai pentru dânsul, ci şi pentru altul; 
răsipa ori unde ar fi, îl supără întocmai cum pe un muzicant: 
îl supără ori ce sunet greşit făcut și de alţii. 


Sofia Nădejde.. 
CEYN 


Excursiune în munţii 


Ceahlăul. 


Petrică pe calul alb, cu pelerina pe spate bătând în pinteni: 
pleacă în galop pe coasta înverzită. Friedman cu un sac prins- 
în spinare, cu sticlele cu coniac, nu pare aşă impozant ca ceb 
întâiu. Calul lui mai slab se încordează şi îşi umilă narea. Al 
treilea călăreț, unul mai slab din noi, îl duce calul ca pe un. 
nimic pe spate. Pe urmă vine badea lon eu toată provizia În- 
cărcată toată pe doi mânzoci tineri şi graşi care calcă cumpă- 
nit şi cu socoteală. 

Călăreţii şi proviziiile merg înaintea tuturor şi noi pe urmă. 

Anul trecut am urcat noaptea drumul acesta pe 'ntuneric la. 
douăsprezece după mezul nopţii, tot cu badea Ion călăuză îm- 
preună cu hazliul nostru domn profesor de limba latină Emil. 
Constantinov. Mergeam cu lumânarea în mână, înfioraţi de tă- 
cerea codrilor ce ne înconjură, înşiraţi unul după altul, stând: 
să se taie de către cercetaşi la lumina felinarelor brazii căzuți. 
curmeziş pe loc, şi numărându-ne din cinci în cinci minute ca. 
să nu rămânem vreunul prin prăpăstii. A fost cumplită noaptea. 
aceea pentru simţurile noastre, căci mergeam mai, mai târîndu ne 
pe brânci, purtând din capul coloanei până în sfârşitul ei, nu-- 
mele unei stânci ori a unei cioate pe lângă care treceam, stri- 
gând pentru pază acelor ce n'aveau lumânări: „la dreapta stâncă,. 
la stânga ....ia seama .... prăpastie!“ Eram ca nişte hoţi cari 
ne duceam pe nişte drumuri necunoscute tuturor, cu desagii 
cu mâncare înainte, pe cai, de copitele cărora porniă câte o 
peatră roştogolită de vale izbindu se de rădăcinile brazilor Şi 
tot ducându-se în prăpăstii. Infioraţi, strângeam în mâni mă- 
nunchiurile revolverelor încărcate, în timp ce în urma noastră. 
rămâneă întuneric negru şi tăcere de moarte. : 

Eram nişte hoţi care ne duceam nu cu alt gând rău, decât. 
cu acela de a fură cu privirile înfăţişarea măreaţă a unui în- 
tocat răsărit de soare, de pe culmea Panaghiei, din vârful Ceah- 


Neamţului. 

lăului. Ce noapte plină de înfiorate şi dulci tremurări de inimă! 
Astăzi când trec pe aceeaş cărare, îmi pare că am suit-o de 
zece ori ziua, nu odată noaptea, cunosc toate pietrele pe care 
le-am pipăit atunci pe întuneric. La fântâna Măcărescului facem 
popas în regulă și bem apă rece de isvor, 

Pe păreți o înghesuială de iscălituri de nu te mai duce capul 
şi mintea ce-i; tot felul de lume; şi bogaţi şi săraci şi streini 
şi români, bătrâni şi tineri, şi-au scris numele care cu creionul, 
care cu cuțitul pe grinzile şi stâlpii pereţilor dela fântână. 


Plecim înainte. De la o vreme ieşim la luminiş. De pe căra- 
rea ce ţine pe lângă chica Fântânelelor, încep a se vedea mun- 
ţii albăstrui şi lucioşi, ca bulbucii unei căldări uriaşe în clocot, 
bulbuci nemişcaţi, din care fumegă norii şi aburii de ploae u- 
nindu-se cu tăriile, în vreme ce din ele alţi nori li se revarsă 
pe creștete, 

Schitul Durăului se vede ca o jucărie de copil la poale, Incă 
un pripor cu stânci răsărite de granit, îl dăm la spate. O po- 
iană cu genţiana, albăstrica muntelui, răsare în cale. Aceasta- 
poiana unde atuncea noaptea, au stat caii să pască în vreme 
ce sătarii treceau glonţ pe deasupra în zorii zilei. 

Erà răcoare. Pe valea Bistriţei o pânză de negură mai albă 
ca zăpada steteă nemişcată; munţii neclintiţi; aurora se împur- 
pură în orizont tivind cu pulbere de aur strălucitoare margi- 
nile din zări ale pământului. Aici am aprins focul cu pin uscat 
de arşiță atunci; aici săriam prin pălălaia focului şi domnul 
Palade, profesorul nostru de matematici, ne trăgeă cu cârja de 
după cap ca nu cumvă adormind să răcim. Par'că văd cum 
sbură domnul Constantinov pe deasupra focului, cu pardesiul 
fluturând în vânt. 

Pocnetul revolverului eră surd în adâncimi. Dimineaţa când 
aerul e rece, nu sună ca peste zi. 

Soarele a răsărit încet încet, ca un creştet de copil care se 
munceşte după o margine de pat să se ridice deasupra şi în 
sfârsit, când ajunge, prinde a râde. 

Aşă s'a rădicat soarele atunci roş ca sângele înjumătăţit de 
nori şi când a rămas singur deasupra, a început a râde. 

Toate i-au răspuns și în comun acord sau umplut văile de 
surâs şi lumină. 


Astăzi culmile sunt înnorate. Conglomeratele crăpate cu vă- 
găunile deschise sunt pline de miosotis care mă mir cum nu 
îi este frică să se cocoţeze pe asă înălţime. Trecem înainte. 
Incepe să bureze. Pe vârful 'Toacei norii şi-au aşezat picioarele. 
Ridicăm o coastă prin pini, pe o cărare spartă de copite şi a- 
jungem la isvorul din vârful Ceahlăului, unde curge apa rece 
ca ghiaţa în luna lui Iunie de te taie la măsele când o bei. 

S'au aprins iar focurile. Fiecare clasă cu vatra ei, Purceii au 

fost puşi la cinste în nişte trigări lungi şi mielul tăiat de devale 
a fost împărţit după mărimea focurilor. 

S'a desfundat vinul din sticle, s'a mâncat; cu poftă ceeace se 
adusese cu atâta trudă „de devale. Am cinstit pe badea lon cu 
paharul plin nu numai odată, ca să-mi spună unde sunt şi care 
cum se chiamă vârfurile şi dinţii de peatră din coaste. 

Corul s'a suit pe. peatră deasupra şi Neamţu din clasa VIII 
cântă solo „Măi, Ungure, măi“, de-mi veneă să-mi iau puşca pe 
spate şi să mă tot duc în Transilvania. 

La urmă am râşnit cafeaua, pe care „Cooperativa Română“ 
ne-o pusese în pachete numai prăjită, într'o scobitură de stâncă 
cum cred că n'a mai râşnit nimeni cafeă până acum. 

Am aruncat sacii nemţești pe umere şi am suit în pas de 
atac spre Toacă. Ne-am luat la întrecere şi ne-am dus nebuni 
înainte pe cărarea repede şi am ajuns sfârşiţi pe muche unde 
patru stâlpi sunt înfipţi în pământ, în vârful cel mai culminant 
al Ceahlăului. Odată crucea care stă acum jos la picioarele stâl- 
pilor, a fost sus în vârful lor. Vântul a dat-o jos. Norii se în- 
trec care mai de care să ne înghită şi să ne înconjure. Pe valea 
Bistriţei nu se mai vede nimic. Atât doar spre Transilvania 
vedem tot Rarăul şi Petrele Doamnei şi munţi, fără să mai știm 
cnm se numesc, îngheţaţi unul lângă altul. 

Când coborîm, întâlnesc pe badea Ion aşteptându-mă. Cantemir 
flăcăul său, o omidă de băiat, duce înainte un cal de căpăstru. 
Spre miază-noapte se vede, cum spune românti, Coacăzul, Ge- 
nadia şi fundul schitului dela Gioni, cu stâna dela Boişte. Spre 
miază-zi Văratecul şi Chiatra cu apă. 

Tot aici, la fundul pârâului Alb e stânca Stoguşorul alb îm- 
brăcată în negură de nu se vede decât rădăcina. Alături e De- 
tunata, Piciorul Sihastrului, şi gura Sihastru!ui. 

Peste chica Fântânelelor e 'Țulilicu! şi 'Țuflicaş şi mai la vale 
„de iastă parte“ smeuruşul Ponorului. 

Dealul de dincolo de Durău, ce se chiamă la Vesuri, se cur- 
bează ca o spinare de râmă ce se târâe deasupra pământului. 


Dincolo e Rătunda şi dela deal de Durău e Smida Nicanului 


cu Piatra Lată, 

— Dar piatra ceea cum se chiamă, zic eu arătând un colţ 
de piatră din Troaca lui Prună? 

— Aceea n'are nume! 

— Cum, mare nume? 

— la, un bolovan! 

— Ba e un gogemite bolovan fără nume, îi răspund eu re- 
pede de-i vine şi românului a râde. 

Pe sub Chica Fântânelelor începe să ne ploaie. Picioarele cu 
opinci lunecă amarnic şi bâtele preţuesc multe parale la eoborâş. 

Călăreţii rătăcesc şi ies devale în spre Răpeiuni. Cu toate 
aceste, ajung înaintea noastră, fiindcă ajunși cu toţii la fântâna 
lui Măcărescu, am aşteptat să treacă ploaia. Dovale am privit 
un cerb în grădina prinţului cum păşteà liniștit cu coarnele 

Ceahlăul și Schitul Durău. 


In mânăstire la Arhondaric ni se întinsese masa. Din doi miei 
cumpăraţi, avurăm parte de unul. Câţivă din noi părură bi- 
ruiți de oboseală, nedeprinşi cu repezişul coastelor şi ne- 
deprinşi să-i bată ploaea în spete. Ingrijirea noastră frățească 
îi scoase din orice pericol. 

S'au culcat toţi şi am rămas vorbind cu părintele Filaret Va- 
silevici, căruia ne rugăm să ne dea câte o plapomă şi o perină. 

— Dă mâna 'ncoace. 

— Na-ţi mâna 'ncoace. 

— Eu sunt părintele Filaret Vasilevici! 

— Te cunosc dela Horaiţa. 

— Ce Horaiţă? Ce Horaiţă?!? Eu am fost în Rosia, am fost 
în Turchia, breee!! 

In sfârşit plecăm spre odaia cu albiturile. Ne dă din toate 
cu economie. Unii rămân să doarmă îmbrăcați. N'am mai putut 
răbdà și am eşit afară să mă răcorese. 

In biserică eră slujbă; am intrat. Bătrânii călugări cu rasele 
pe ei cu barbele la.fel ca dintr'un sivgur fuior stăteau în stră- 
nile lăturalnice. La strana mică erau îngrămădiţi călugări mai 
mulţi ca la strana mare. 

Țărani veniţi la rugăciune şedeau sfiioşi în strănile din fund 
şi țărancele câlcau ca să nu sune pietrele, spre iconostas cu 0- 
chii în pământ, temătoare în credința lor fără de margini. 

Am ieşit mai repede de cum am intrat, purtând în suflet şi 
azi icoana călugărilor bătrâni, răzemaţi cu coatele de pervazurile 
strănilor, cu picioarele goale în papuci mari cu tălpile groase, 
iar în ureche răsunetul chinuitor al bolților de glasul cântăreţului 
dela strana mică. 


N. Stupcanu, 

Biserica Albă din Baia. 


Am vorbit într'un No. trecut (No. 34 dela 24 
Maiu 1909) despre restaurarea bisericii lui Stefan 
cel Mare din Baia. Am arătat apoi (No. 45 — 46) 
că ea face parte din o serie de monumente istorice 


Biserica Albă din Baia, ruinată, 


din acea localitate. Acum vom da, tot după -Bule- 
tinul monumentelor istorice» (No. 2 Anul II) mai 
multe amănunte asupra acestei biserici, însoţite de 
vederi. 

Spuneam că drept biserică a satului serveşte bi- 
serica lui Petru Rareș, iar aceasta a lui Stetan fiind 

mai departe de sat, a fost părăsită și s'a ruinat cu 
desăvârșire. Restaurarea ei a fost o faptă de o ade- 
vărată pietate pentru amintirea strămoșilor noştri; 
ea arată de minune rolul însemnat pe care-l are 
Comisiunea monumentelor istorice. Prin stăruința 
ei s'au prefăcut ruinele ce le văzurăţi, într'o mă- 
reaţă clădire pe care o vedeţi alături. Ea va fi nu 
numai o lucrare de artă, va fi o adevărată lecţiune 


Ușa veche a bisericii Albe, 


vie de patriotism. Locuitorii satului şi ai satelor 
din prejur, de câte ori vor trece pe-acolo, îşi vor 
reaminti de marele Voevod care a celădit-o şi vor 
vedeă, în restaurarea ei o afirmare că urmașii se 
silesc a fi vrednici de strămoşi. Ea va învăţă tine- 

retul să respecte orice urmă a trecutului, căci pa- 
triotismul stă tocmai în păstrarea legăturilor între 
vremurile cari au fost și vremurile cari sunt. 


Biserica Albă dela Baia are un singur turn și sea- 
mănă întrucâtvă în înfăţişarea «i generală, cu Sf. 
Nicolae din Iași, care a fost inaugurată în toamna 
anului 1904. 


«Inainte de restaurare — zice d. Ghica Budești, 
arhitectul care s'a ocupat cu această lucrare —bi- 
serica eră ò adevărată ruină, în care numai păreţii 
şi turla mai rămăsese în picioare. Bolţile erau cù 
totul căzute atât la pronaos cât şi la altar. Singură 
turla eră aproape întreagă; părţile exterioare erau 
însă mult deteriorate și o mică gaură în bolta dela 
Pantocrator lăsă să pătrunză ploile. 

«Păreţii bisericii sunt în întregime de piatră ne- 
regulată... Ușile sunt de piatră cioplită. Forma bi 
sericii e caracteristică: un pronaos dreptunghiular 
cu 2 bolți sferice; un naos de aceeaş formă, e ter- 
minat prin altarul semicercular. Ferestrele sunt mici 
şi ogivale. Uşa de intrare e la axa bisericii.» 


R. 


De pe Domeniile Coroanei. 


In primele zile ale lunei August d-nul Ion Kalinderu a fost la Do- 
meniul Coroanei Bicaz din județul Neamţu. 

Ca în totdeauna, d-sa, pe lângă inspectarea tuturor lucrărilor, a vizi- 
tat şcolile, bisericile, şi instituţiunile economice din localitate. 

La biserica din Cârnu, construită cu cheltuiala Administraţiei Dome- 
niului Coroanei şi acum terminată, a încuviinţai clădirea unei clopotniţe. 

La şcoala de meserii, vizitând obiectele destinate a fi trimise la ex- 
poziţiunea din Bucureşti a acestor școli, a binevoit să cumpere peniru 
d-sa mai multe din ele. Mult interesa arătat d-l Kalinderu şi pentru 
banca populară şi pentru societatea cooperativă şi de cumpătare, amân- 
două menite să îmbunătăţească starea economică şi morală a sătenilor. 

Aci, d-sa, luând cunoştinţă de rezultatele obţinute, a mulţumit tutu- 
turor celor cari conlucrează la progresarea acestor instituţii, recoman- 
dând în primul rând pentru deplina reușită, cinstea şi buna înţelegere 
între conducătorii lor, fâră de cari nimic nu poate aveă durată. 

Tot cu această ocaziune, d-sa a binevoit să acorde gratificaţii învă- 
țătorilor şi ajutoare la diferite persoane sărace. 

Haina cea nouă a Țarului. 


ar n ţar iubeă la nebunie hainele frumoase şi tot 
f timpul nu se gândià la alt cevà, decât cum 
e ar puteă să se îmbrace mai bine. 

© Intr'o zi veniră la el doi croitori și-i spuseră: 
— Măria Ta! Putem să-ţi facem un rând 
de haine aşă de frumoase, cum n'a mai avut ni- 
meni! Ne dai voie? Dar să mai știi cevă: proștii, 
cari nu-şi pot da seama de frumuseţea unor ast- 
fel de haine, nu vor puteă să le vadă. Și, pecând 
cel deștept va pricepe frumuseţea lor, cel prost va 
trece pelângă ele, fără ca cel puţin să-şi întoarcă ochii. 

Țarul nu mai puteă de bucurie. Nici nu mai stete 
pe gânduri şi-şi porunci hainele. 

Li se dete croitorilor o bucată de pânză scumpă, 
mătăsuri, catifeă, fire de aur, în sfârşit tot ce tre- 
bue pentru niște haine împărăteşti. 

Trecură câtevă săptămâni. Ţarul trimise un sfet- 
nic, să vadă ce este cu hainele. 

Se duse sfetnicul și întrebă pe croitor, de-s gata 
ori nu hainele împăratului. li răspunseră că-s gata 
şi-i arătară cu mâna într'un colţ un cuiu, pe care 
nu eră atârnat nimic. 

Sfetnicul îşi aduse aminte de spusele lor,—că nu- 
mai proștii nu pot pricepe care-i frumusețea unor 
astfel de haine, — se prefăci că le vede, ba îi și 
încărcă de laude. 

Se întoarse sfetnicul cu răspunsul, că sunt gata 
hainele. Atunci ţarul porunci să i le aducă. Croi- 
torii îi aduseră un cuier gol. 

Țarul, aducându-și aminte de spusele lor, se pre- 
făcu şi el, că vede hainele cele noue, scoase pe cele 
pe cari le purtà și porunci să-l îmbrace cu hainele 
cele scumpe și frumoase. 

Şi, așă gol, ieși să se plimbe prin oraș. Toată lu- 
mea vedeă că ţarul e gol, dar nimeni nu îndrăs- 
nià s'o mărturisească în gura mare, căci toţi afla- 
seră că numai proştii nau darul să vadă haina 
cea nouă şi să-i înțeleagă frumuseţea și nimeni nu 
voiă să treacă drept prost. 

Fiecare își închipuiă că numai el este cel prost 
și că toată lumea cealaltă e fericită, căci poate ve- 
deă hainele cele nouă ale ţarului și-și poate da seama 
de frumuseţea lor. 

Și se plimbă ţarul toată ziua prin oraș. Şi toată 
lumea rămase înmărmurită când văză frumuseţea 
fără pereche a hainelor împărătești. 

Dar tocmai, când nu se aşteptă nimeni, un în- 
drăsneţ zări pe ţar și'ncepă să strige în gura mare: 

— Ia, uitaţi-vă la ţarul nostru! Se plimbă gol 
prin mijlocul târgului! 

.„. Şi ţarului de ruşine tot sângele i se urcă în 
obraji... 

Și de abiă atunci înţeleseră toţi cât de proști 
fuseseră atâta vreme, cât nu îndrăsniseră să spună 
că ţarul nici n'aveă haine pe el. 


Din ruseşte de G. Carp. 
— DI — 


Boalele oilor și ale caprelor 


Aprinderea de odată a plămânilor și maţelor. 


Această boală. are mare asemănare cu «ciuma porcu: 
lui». Ea se arată la oile netngrijite, cari au trăit la o 
lalta în grajduri cu porcii ciumaţi, sau au păscut pe li- 
vezi pe cari au păscut porti bolnavi. 

Oaea bolnavă are friguri, încetează de a mai mâncă 
și rumegă, e tristă, cu pântecele umflat, şade mai mult 
culcată. Răsuflă cu greutate, tușește și urdină. 

Pe piele se observă niște pete albăstrui, mai ales pe 
la subţiori şi faţa din năutru a pulpelor. 

Oaea poate să moară foarte repede, într'o jumătate 
de zi, alte dăţi zace două trei zile, sau și mai mult, luni 
chiar, în care timp tușește și slăbește din zi în zi. 

Se vor feri oile sănătoase de cele bolnave și de porcii 
loviți de ciumă. 

Carnea oilor care au suferit de această boală nu este 
bună de mâncare. 

Aprinderea cămășilor creerului ṣi ale măduvei spinăril. 


Această boală se ivește mai cu seamă la miei. Pri- 
cinele ei nu sunt încă bine cunoscute. 

Mielul bolnav devine trist, stă mai mult culcat, nu 
mănâncă. adesea are urdinare. Pipăindu-i capul și frun- 
tea, simțim că sunt mai calde, iar pielița după fața din 
năuntru a ploapelor se arată roșie, aprinsă. 

După două trei zile, încep tremurături și spazme ale 
buzelor, fălcei de jos, scrișnitun de dinți și scuturături 
din cap. Când merge, ține capul în jos de tot, sau îl 
poartă prea ridicat. Adesea merge în cerc, se repede 
cu capul în nutreţ sau împinge cu el în păreţii oeriei. 

In cele din urmă zile de boală, mielul abia se ţine 
pe picioare, merge clătinându-se, cade și nu se ridică 
decât cu greutate ; damblagește, zace întins pe lat, rá- 
suflă greu și în stârșit moare cam câtre a 7-a sau a 8-a 
zi, rar mai târziu. 

Se poate ca unii din miei să se vindice, ei rămân însă 
înzeliziți pentru toată viaţa lor, slabi, fără vlagă, lipsiți 


de putere. 
Irimia Popescu. 
Medic Veterinar. 


——— e z > . 
=n iE 


Li 


Un ţăran politic. 

Femeia unui ţăran a căzut la pat. După câtevă zile dân- 
sul s'a hotărît să chieme un medic. 

— Vai de mine! E prea târziu, prea târziu, nu pot răs- 
punde de scăparea ei! 

— Cerecaţi d-le doctor şi faceţi ce puteţi, că vă dau cât 
cereţi, — ori o omorîţi, ori o însănătoşaţi, aveţi dela mine 
100 zloți. 

Bolnava a răposat. După un timp oarecare doctorul şi-a 
cerut onorariul promis. 

— Bine, d-le doctor, dar te rog spune-mi, ai omoriît:o ? 

— Eşti nebun! 

— Atunci dar ai vindecat-o ? 

—. Nu se puteă, fiindcă eră prea târziu. 

— Atunci, ce aveţi cu mine? Eu v'am spus că vă dau 
100 zloți, dacă o omoriîţi sau o vindecaţi. D-ta n'ai făcut nici 
pe una, nici pe cealaltă. Nu ştiu apoi ce mai vrei dela mine! 

(+ America») 


PICTURI DLA HUREZ 


Dăm şi în No. acesta o reproducere a uneia din frumoasele picturi din biserica cea mare dela 


Mănăstire Hurezului. 

Femeea înțeleaptă. 
(Piesă populară de teatru în trei acte). 
ACTUL 1H. 


Iarăşi odaia meşterului Vasile ; la un colț al odăii o masă, pe care este 
O pâine şi un cuţit. 


Scena J. 
Sultana, apoi Vasile. 


Sultana, (privind pe fereastră cu furca în mână, se vede vind 
Vasile). Bine ai venit, bărbate; de când te aştept, sunt ne- 
răbdătoare să aflu ce ţi-a spus boerul! 

Vasile.— Am găsit pe boer în chioşe; i-um dat bună ziua 
şi el m'a întrebat de numele părinţilor mei şi de locuinţa 
noastră şi apoi a poruncit să-mi aducă un pahar mare de vin. 

Sultana. -- Şi ai golit paharul numai de cât, nu-i aşa? Şi 
eră grozav de bun! 

Vasile.— Nu, nevastă, mi s'a făcut o aşă ruşine mare par'că 
eram o mireasă, şi nici nu-mi veneă să pun mâna pe pahar, 
dar el a înţeles lucru alt-fel şi mi-a zis: ştiu că-ţi place vi- 
nul, ia şi bea! Atunci băui în sănătatea boerului, dar el se 
uită aşa de serios la mine, că-mi tremura paharul la gură! 

Sultana.— Dar ţi-ai venit în fire îndată, nu-i așa? 

Vasile.— Numai de cât, Sultano. El a fost foarte bun cu 
mine şi mi-a zis: „E firesc lucru când omul muncește din 
greu, să bea câte un pahar de vin; rachiu însă să nu bea nici 
o dată, că nu-i de nici un folos! Dar e mare păcat când omul 
îşi bea minţile şi nu se mai gândeşte la copii şi nevastă, nici 
să strângă ce-va bani albi pentru zile negre. Asta este urgia 
cea mare ce cade asupra unei familii !* Și, nevastă, vorbele 
boerului m'au atins drept la inimă; dar mi-am luat şi eu cu- 
rajul şi i-am zis, că am fost aşa de încurcat cu daravelele 
mele, că n'am ştiut ce am făcut, şică Dumnezeu mi-e mar- 
tor că de mult n'am mai băut un pahar de vin cu mulţumire! 

Sultana.— Şi ce a mai zis boerul? 

Vasile.— Mi-a mai zis: că tocmai asta a nenorocirea celor 
săraci că în nevoile lor se împrietenesc cu unii oameni de 
care ar trebui să fugă ca de ciumă! Bine ar fi, zicea el, dacă 
oamenii aceştia ar şti să se ferească să nu cadă în nevoi şi 
în ghiarele lipitorilor! El tăcu puţin și apoi zise iar: „Mă 
doare din suflet, când mă gândesc câţi săraci se prăpădesc 
în mizeria cea mai neagră şi nu le vine în minte să îndrăs- 
nească şi să ceară ajutor de la persoane ce i-ar ajută bu- 
curos, dac'ar şti cum merg lucrurile. Și tu nu poţi să te în- 
dreptăţeşti înaintea lui Dumnezeu, cum te-ai lăsat atâta vreme 
să fii hărțuit şi furat de logofăt şi s* sufere copiii şi nevasta, 
fără să te gândeşti să-mi ceri ajutorul meu! Meştere, în ce 

hal ai fi ajuns tu şi toți ai ț i, dacă nevasta n'ar fi avut mai 
multă minte şi curaj de cå tine, ca să-mi destăinuiască tot 
şi să-mi ceară scăparea ta 

Sultana.— Mi se pare c nu-mi spui toate astea tocmai 
bucuros! 

Vasile.— Negreșit, negreșit, cred că ar fi fost mai bine să 
nu ţi le fi spus, ca să nu te prea mândreşti! 

Sultana.— Cât oiu trăi şi cât timp ne va merge de acum 
înainte bine, o să fiu mândră că i-am spus boerului nevoile 
noastre! Dar ia spune-mi ce a mai zis? 

Vasile.— Mai m'a întrebat câte ce-va despre clădirea bise- 
ricei şi mi-a dat mie toată lucrarea. Ce bine e că nu mi-am 
uitat meseria mea! Acum văd şi mai bine că meseria e bră- 
fară de aur! L-am socotit ca pe degete totul cu metru şi câte 
căruţe de nisip şi var trebue, câte cărămizi și altele, pare că 
eram la şcoală ! 

Sultana.— E totul acum în regulă pentru clădire? 

Vasile — Da, totul e în regulă. Ghici câţi bani mi-a dat 
boerul înainte! (sună bani în buzunar). De când n'au mai sunat 
la mine atâţia bani în buzunar! (Sultana susfină). Nu mai 
suspină, dragă, să fim economi, şi n'o să ne mai ajungă nici 
o dată nevoile! 

Sultana.— Dumnezeu ne-a ajutat! Fie lăudat şi prea mă- 
rit Domnul şi bunul nostru boer! 

Vasile.— Pe mulţi din sat o să-i ajute boerul. Ascultă, bo- 
ərul a tocmit 18 oameni din sat, săraci de tot, ca să lucreze 
la clădire. Le dă pe zi câte 1,20. Dragă Sultano, să fi văzut 
cu ce grije i-a ales el singur! 

Sultana.— Spune-mi şi mie pe cine a ales? 

Vasile.-- Intâiu întreabă de toţi părinţii de familie câţi co- 
pii au şi cât sunt de mari; apoi ce câştig au pentru traiul 
lor ; şi din toţi a ales po cei ce aveau copii mai mici şi câşti- 
gau mai puțin; şi mă întrebă şi pe mine să-i spun dacă mai 
cunosc pe cine-va tot aşa de apăsat şi nenorocit ca mine; 
şi eu i-am vorbit de Petrea, vecinul nostru. 

Sultana.— Bine ai făcut, că nu ai ţinut supărare lui Petrea, 
că fiul său Ionică mia furat cartofi din grădină. 

Vasile.—. N'aş. fi putut face una ca asta; în casa lui Pe- 
trea e mare sărăcie, vezi foamea de pe feţele bieţilor lui 
copii! 

Sultana.— Aşa e, Vasile; dar hoţia nu micșorează mize- 
ria, ci face pe sărac şi mai nenorocit ! x 

Vasile.— Aşa e, dar e greu să vezi d'ale hranei înaintea 
ta şi să simți cum te roade și te sfârşeşte foamea şi tu să 
rabzi! E&E greu, greu de tot! 

Sultana.-- Dumnezeu dă săracnlui putere să se lupte cu 
ispita, şi dacă birueşte şi-şi păstrează sufletul neîntinat, pe 
acela Dumnezeu nu-l părăseşte! 

Vasile.— Ştiu, Sultano, şi am văzut la tine câtă putere 

ţi-a dat credinţa ta în Dumnezeu. Dar sunt mulţi oameni foarte 
slabi de fire, şi eu cred că dacă sar face mai mult pentru 
bieţii oameni şi li s'ar da de lucru, ca să-şi câştige pâinea 
cea de toate zilele, ei s'ar face mai buni și ar scăpă de ne- 
voile şi ispitele cârciumei ! 

Sultana.-- Nu numai banii şi câştigul fac pe săraci feri- 
ciţi. Bogatul şi săracul trebue să aibă mulţumire sufletească 
din tot ce face; Dumnezeu căută să ne întărească prin mul- 
tele încercări, căci dacă am duce viaţa tot în traiu bun, a- 
tunci n'am şti să preţuim acest mare bine. Şi unde nu e mul- 
ţumire sufletească de giaba ori-ce câştig! Adu-ţi aminte de 
bogatul moş Dumitru, în veci îl găseşti la cârciumă şi în 
veci e nemulţumit; el e mai nenorocit decât strejarul Pârvu, 
care de şi îi e sete în toate zilele, totuş foarte rar bea câte 
un pahar de vin; dar ele mulţumit cu sărăcia lui şi se roagă 
jui Dumnezeu să-l ferească de mai rău! (susfină). Eram să 
uit să-ţi spun că am văzut pe Cristea tăinuind cu Mihaiu și 
„a orele 12 a mâncat cu Cristea la cârciuma lui! 

Vasile.— Asta nu-mi place, nu-mi place de loc! De sigur 
l-a chemat logofătul. Adinioara Mihaiu s'a purtat cam ciudat. 
Până nu venii a acasă, am fost pe la locul clădirii, şi dacă 
zici că Mihaiu în timpul prânzului a fost pe la cârciumă, 
atunci mă neliniştesc vorbele lui, ele nu erau din capul lui! 

Sultana.— Ce zicea el? să auz şi eu, spune-mi! 

Vasile— El mi-a zis că piatra din cariera închisă e minu- 
nată pentru temelia bisericei, şi când i-am spus că bolovani: 
de care avem o mulţime sînt mult mai buni, el mi-a răspuns 
că de ce nu vreau să fac cum e mai bine, că zidul s'arface 
mult mai trainic şi mai frumos din piatra aceea! Eu credeam 
că el o zice cu gând bun; dar prea a început să vorbească 
de-a drepiul de acea piatră, în cât nu-mi păreă lucru curat; 
dacă el a fost pe la logofăt, atunci pricep tot! Piatra -aceea 
nu e bună de loc pentru clădire, înţelegi tu?... Să nu fie oare 
vro-o cursă ?.. 

Sultana.— Să sti că Mihaiu nu e aşa bun la suflet, fii cu 
băgare de seamă! 

Vasile.— Lasă-i pe mine că nu mă prind ei! boerul nu 
vrea să puie la temelie piatră de calcar, fiind-că prin preju- 
rul clădirei au fost scurgeri de băligare şi calcarul s'ar mă- 
cină numai de cât. Am lucrat mai de mult eu în oraş o clă- 
dire cu așa piatră, şi a trebuit să stric toată temelia că nu 
mergea ! 

Sultana:— Cum se mai pricepe boerul la toate! 

Vasile.— Şi eu m'am mirat, dar se pricepe bine de tot! 
M'a întrebat unde găsim nisip bun şi i-am răspuns că în 
groapa de la morile din vale. Atunci ela zis, că e prea de- 
parte tocmai de acolo şi că trebue să cruţăm oamenii şi vi- 
tele şi mă îotrebă, dacă nn ştiu un alt loc mai pe aproape. 
I-am spus că se mai găseşte nisip bun sus lângă biserica 

ruinată, dar este proprietatea unui sătean şi ar trebui să-l 
plătim, şi încă pe deasupra să mai dăm şi o despăgubire pen- 
tru trecerea căruţelor prin livedea lui! „Nu e nimic, a răs- 
puns el, e mai bine aşa, de cât să se care nisip tocmai din 
vale“. — Dar să nu uit să-ţi spun ceva. Tocmai când vor- 
biam de nisip, iacă feciorul din casă că anunţă pe coconul 
Iordache. Am vrut să plec şi am zis că viu altă dată. Atunci 
boerul râse şi mi zise: „Stai pe loc, meştere, mie îmi place 
să-mi duc treburile până la sfârşit, şi după ce am isprăvit 
tot, atunci mă apuc de altele! Să înceteze o dată obiceiul 
vechiu, ca pentru un lucru de nimic să laşi ce ai început 
pentru mai târziu. Aşa nu e bine!“ (Bate cine-va la uşă şi 
se aude strigând d'afară : nu e nimeni acasă ?) 


Scena II. 
Cei din scena I şi Catrina. 


Catrina. — (întră şi salută cu gura pe jumătate şi cei din casă 
răspund salutării). Am venit să te întreb, dacă mai vrei să 
dregi soba noastră cea veche? 

Vasile.— De ce nu, vecină? E stricată tare? 

Catrina..- Nu, până acum nu e nimic stricat la ea, dar 
vream să te întreb de pe acum, ca să ştiu la nevoie ce să fac! 

Vasile.— Tare prevăzătoare mai eşti! Aşa e, s'ar fi putut 
să nu pot să o fac! 

Catrina.— Da, da, se schimbă oamenii ca şi vremurile! 

Vasile.—. Aşa e, dar se găsesc destui să dreagă o sobă! 

Catrina.— Asta e în norocul nostru! (Sultana care tăcuse 
până acum ia cuțitul de pe masă şi taie felii de pâine neagră 
Pentru copii, şi Catrina se adresează călre ea). Ce pâine neagră 
aveţi în casă? O să mâncaţi de acum încolo numai jimblă, 
că de... acum e bărbatul tău meşter mare! (Sultana dă feliile 
de pâine unui copil să le dea celorlalti). 

Sultana.— De ce vorbeşti aşa, Catrino, eu mulţumesc şi 
mă închin lui Dumnezeu să ne dea mereu pâine neagră în 
casă, că tare e hrănitoare! 

Catrina.—.Dar tot e mai bună jimbla, şi de ce p'aţi mâncă 
şi franzelă? Cu timpul o să te faci logofeteasă şi bărbatu-tău 
logofăt. Tare mi-e teamă, că atunci numai rău o să fie de noi! 

Vasile. (pierzându-și răbdarea) — Ce vrei cu împunsăturile 
tale, Catrino? Prea te-ai trecut cu gluma! Dacă ai ce-va în 
contra noastră, spune-ne-o verde pe faţă! 

Catrina.— Am curaj să-ţi spun tot, meştere Vasile! Băr- 
batul meu e feciorul paracliserului şi de când e biserică în 
sat întotdeauna neamurile noastre “au fost chemate la repa® 
rațiile bisericei, şi acum văd că logofătul umblă cu o listă 
prin sat, în care sunt trecuţi cei mai golani de la noi, ca să 
lucreze la ridicarea bisericei celei noui; de oamenii paracli- 
serului nici nu se mai pomeneşte! 

Vasile.— Vecină, ce sunt eu de vină? nu am făcut eu lista! 

Catrina.— Da, cred şi eu că n'ai scris-o, dar ai spus cine 
să fie pe listă! 

Vasile— Auzi vorbă, să spun eu boerului pe cine să pună 
pe listă! 

Catrina.— Se ştie că ai fost chemat la curte, şi dacă ai fi 
voit, ai fi făcut să rămână lucrul ca mai înainte pentru ai noştri? 

Vasile. — Greşeşti, Catrino, dacă crezi că boerul mai ţine 
la ce e vechiu, când el poate face mai binè prin o rânduială 
nouă! Şi apoi, el n'a voit să dea de lucru de cât numai la 
cei mai săraci din sat. 

Catrina.— Am văzut eu, că el vrea să ridice pe golani şi 
ticăloşi | 

Vasile.— Te înşeli, nu toți săracii sunt ticăloşi! Nu e bine 
să vorbeşti așa, că nu ştie omul ce i se poate întâmplă până 
la sfârşit! 

Catrina.— Tocmai pentru aceea fie-care trebue să se în- 
grijească, spre a nu ajunge în lipsă şi nevoie! Iata de ce ne 
pare rău că noi am fost uitaţi cu totul şi nu mai avem şi 
noi de unde agonisi câte ce-va! 

Vasile.— Asta e altă vorbă; dar voi nu sunteţi în drept 
să vă plângeţi; tu ai pământ, bărbatul tău are ce-i trebue, 
copii nu prea aveţi, tată-tău e destul de avut şi nu te are de 
cât pe tine! E păcat să râmneşti la hrana de toate zilele a 
săracilor ! 

Catrina.— Poţi să vorbeşti cât ei vrea! Spune-mi numai, 
cui nu-i pare rău când vede că un câine se repede şi-i ia 
bucăţica din gură? 

Vasile.— Ia seama, şi nu pomeni de câini când vorbeşti 
de oameni, ca nu vre-unul să te muşte! Şi apoi dacă crezi 
că câştigul de la zidirea bisericei vi sar cuveni vouă, tu Ca- 
trino, ești destul de voinică, ai picioare sprintene şi o limbă 
destul de ascuţită, n'ai decât să alergi acolo unde ţi se poate 
face dreptate ! 

Catrina.— ţi foarte mulțumesc, meştere, pentru bunul sfat! 

Vasile. — Altul mai bun n'am să-ţi dau! 

Catrina.— Poate ne va veni şi nouă o dată vremea noas- 
tră! Acum mă duc. (fese). 

Vasile. (se adresează către Sultana). Mă duc şi eu la lucră- 
tori. (Până să iasă, întră pe uşă Mihaiu). 


Scena III. 
Vasile, Sultana, Mihaiu. 


ə  Mihaiiu.— Bine că vam găsit a casă. 
Vasile.-— Ce, sa întâmplat ce-va între lucrători? 
Mihaiu.— Nu, toţi sunt la muncă și toți lucrează cu drag, 
că te văd și pe D-ta între ei şi că pui mâna unde e munca 
mai grea; şi toţi te iubesc, că le arăţi eu răbdare şi--buRă- 
tate unde nu se pricep, şi aşa totul merge bine! Dar am 


www.dacoromanica.ro 


ALBINA 1253 


ce-va pe sufletul meu ce nu-mi dă un pic de odihnă şi am 


casă, şi altele multe, multe! 

Vasile şi Sultana (deo dată). E grozav ce spui, Mihaiu E 

Mibaiu.— Să nu aveţi nicio grijă! N'am ajuns eu în aşa 
stare ticăloasă, ca să intru în aşa păcate cu D-v.! 

Vasile.-— Iţi mulţumesc, prietene. Eu nu știu de loc prin 
ce ne-am atras noi urgia logofătului! 

Mihaiu.— El e dracu gol, nici iadul nu-l întrece în născo-= 
ciri diavoleşti ! 

Vasile.— Imi tremură tot trupul! 

Sultana.— Imi vine rău! 

Mihaiu.— Ia ascultați, ce sunteţi copii, totul are un sfârșit? 
Nu vă temeţi! 

Vasile și Sultana. (de o dată). Mulţumescu-ţi pe, Doamne ! 

Mihaiu.— Acum ştiţi totul, Dacă vreţi, să întindem logo- 
fătului o cursă ! Să-l lăsăm în credința că ţiu cu el, şi Mitran 
să-i ducă mâine toate uneltele de zidărie la el a casă. Atunci, 
meștere, D-ta să te duci la boer, şi el să facă să ţi se dea de 
la primărie o împuternicire ca împreună cu vătăşelul şi un 
jandarm să căutaţi prin casele oamenilor lucrurile furate ; 
şi să începeţi mai întâiu cu casa logofătului care vă e în 
drum, şi să intraţi de-a dreptul în odăiţa unde veţi găsi toate 
uneltele. Dar să ai grijă, când îţi arăţi hârtia, să şi intri în 
casă, căci e în stare să le ascundă în ochii D-tale. Dacă ești 
pre: bun și nu-l cauţi pe loc, atunci totul e de geaba. Cred 
că ar fi mai bine să însărcinezi pe un alt cu cercetarea, că 
nu eşti om pentru o aşa treabă, trebue unul mai îndrăsneţt 

Vasile.— Şi eu cred, că asta nu e pentru mine! 

Sultana.— Da, asta nu e pentru Vasile! 

Mihaiu.— O să se găsească cine-va, ca să-i scotocească 
totul prin casa, că multe a mai făcut omul acesta! 

Vasile.— Mihaiu eu tunt de părere să mulţumim lui Dum- 
nezeu că ne-a scăpa. teferi din primejdie şi să nu mai în- 
tindem logofătului o aşa cursă. Răsbunarea nu e faptă creş- 
tinească ! 

Sultana.— Ai dreptate, bărbate, să nu căutăm răsbunare F 

Mihaiu.— El merită plata faptelor lui, nu vă mai faceţi 
mustrări pentru asta! 

Vasile:—Ce merită el, nu e treaba noastră; dar ne priveşte 
mult, ca să nu ne răsbunăm nici o data, aceasta e calea cea 
mai dreaptă pe care trebue să apucăm! 


www.dacoromanica.ro 


1254 ALBINA 


Mihaiu. — Aşa este, meştere. Mărturisesc că ai mare 
dreptate, şi mă mir cum de te poţi stăpâni! Dar bine zici o 
să-şi găsească el o dată răsplata. Lucrul cel mai bun e, să nu 
ai a face cu el. Şi eu o s'orup cu el și o să-i înapoiez cele trei 
ruble ce mi le dete ca arvuna faptei rele ce era să săvâr- 
şesc; dar acum nu mai am de cât două ruble şi jumătate! 
(scoate banii din buzunar, îi pune pe masă şi-i numără). Nu 
ştiu ce să fac, să-i duc numai pe aceştia, sau să aştept până 
Sâmbăta viitoare, când îmi iau simbria şi atunci îi înapoiez 
suma întreagă! 

Vasile.— Pot să-ţi dau din simbrie înainte, cum vrei! 

Mihaiu.— E mai bine aşa. Aşa mă scap de el mai curând! 
Meştere Vasile, dacă ai şti cât îmi apasă sufletul făgăduiala 
ce i-am dat de o aşa faptă grozavă! Şi mai veni adinioara 
la noi Ionică al Dumitale şi-şi împărţi bucăţica lui de pâine 
cu băiatul meu, m'a pătruns asta în suflet şi nu mai putui 
răbdă să-ţi fiu necredincios D-tale ! Nu te-am cunoscut aşă 
de bine până acum, dar de când am văzut cum sfătueşti şi 
ajuţi pe toţi, mi s'a părut că aș fi un ticălos şi n'aş avea 
odihnă în ceasul morţii, dacă aş înşelă un om așa de cinstit 
şi bun ca D-ta! 

Vasile.— Să nu faci rău nimănui şi Dumnezeu îţi va ajută 
totdeauna! Vrei să te duci încă azi la logofăt, iacă îţi dau 
bani ; (îi dă o jumătate de rublă) şi să nu-i spui că ştiu ce-va 
din planurile lui! 

Mihaiu.— Nici nu intru la el, îl chem afară. Mă duc chiar 
acum. Vă las sănătoşi! 


(Se lasă cortina) 
Toma Diceseu. 


EA 


O => 


Cât timp poate trăi un om fără hrană? 


Când cu cutremurul cel groaznic din Italia un soldat cu ajutorul a 
doi pompieri a scos de sub ruine pe o fetiţă, care de două sâptămâni 
nu mâncase și nu băuse. O telegramă din Messina spuneă însă că a 
fost salvat şi un om care stătuse 19 zile sub ruine, fără nici o hrană. 
Fără să vrem, ¿când auzim de lucrul acesta, ni-se impune întrebarea : 
cât timp poate stă un om nemâncat şi nebăut? Carl Noorden, renumitul 
prof. dela clinica din Viena, spune într'o foaie următoarele lucruri în 
privinţa aceasta: 

«Cazul acesta chiar şi nouă, medicilor, ni-se pare de necrezut, nu nu- 
mai celorlalți oameni. Trebue însă să recunoaştem faptul de adevărat. 
E constatat de altfel, cå un om nu poate trăi mai mult de 8— 9 zile 
fără mâncare şi băutură. Aşa numiții postitori însă Şi-au bătut joc de 
această părere, căci ei pot trăi şi 3—4 săptămâni fără mâncare şi nu 
mai cu puţină băutură. Faptul câ cu ocazia catastrofelor miniere sunt 
lucrători, cari îngropaţi sub ruine trăiesc 3 4 săptămâni fără hrană, 
ne îndreptățește a crede lucrul acesta. Lucrul acesta însă își are urmă- 
rile lui : nervozitate şi pierderea lucidităţii mentale câte odată. In unele 
cazuri extraordinare însă, cum sunt şi cele două din Calabria, omul 
poate trăi mai multe săptămâni fâră mâncare și băutură». 

Lucrările agricole în luna Septemvrie. 
Lanp 
Pentru cereale. 


lin această lună prima lucrare este semă- 
natul grâului, care în unele localități in- 
cepe chiar dela 15 August st. v., când 
timpul este destul de bun și când pămân- 
tul este bine pregătit de mai înainte, fie 
că locul a fost ogor, fie că a fost tri- 
foiște. Grâul, cași orzul de toamnă şi se- 
cara, se mai seamănă și după acele plante 
cari prin recolta lor timpurie, ne dau 
destul timp de a lucră pământul bine 
şi a face semănatul în bune condițiuni. 
Ast- fel de plante sunt rapita şi leguminoasele, ca ma- 
zărea, fasolea, etc. 

Sămânţa de grâu, etc, nu trebue să aibă nici un mi- 
ros de mucegai, să fie grea și curăţită de orice murdă- 
rie; de aceea înainte de semănat trebue dată la trior 
ori la ciuruit, ca semințele cele bune să nu mai fie 
amestecate cu cele slabe ori cu alte necurăţenii. După 
uceastă lucrare, seminţele trebue văruite ori spălate în 
apă în care s'a topit pieatră vânătă. 

Astăzi se întrebuinţează mai mult spălatul cu pieatră 
vânătă de cât văruitul. Se ia 1 kl. peatră vânătă, care 
se topește în 100 litri de apă; în această apă se pun 
semințele de grâu, etc., şi se lasă să stea 5—10 minute; 
după aceea se scot și se întind pe o arie ca să se svân- 
teze de prea multă umezeală. 

Semințele se pot stropi și pe o arie. Un lucrător cu 
o lopată de lemn aruncă seminţele ; altul cu o stropi- 
toare stropește seminţele și al treilea lucrător tot cu o 
lopată de lemn amestecă bine seminţele ca toate să fie 
udate. In aceast caz se întrebuințează numai 150 gr. 
pieatră vânătă, topită în 10 litri de apă. 

O altă metodă ce se întrebuinţează în Franţa este apa 
caldă de 57 grade centigrade, în care se pun semințele 
de grâu, etc., şi se lasă să stea 15 minute, după aceea 

se scot seminţele, se întind pe o arie unde se svântează. 
la soare sau în bătaia vântului şi apoi se seamănă. 

Când se întrebuinţează văruitul seminţelor se ia 2 kg. 
var, care se stinge în 12 litri de apă; în această apă. 
de var se moaie grâul bine şi se lasă să stea 20 minute ; 
după aceea, se scoate, se pune pe o arie unde se ames- 
tecă cu puţin praf de var ca să se svânteze mai iute. 

Ori care ar fi mijlocul de a prepară semințele de 
grâu, etc., ca să nu fie atacate de tăciune şi mălură, 
trebue semănate în timp de 21 ore ca să nu încolţească. 
La caz când seminţele nu s'ar puteă semănă din cauza 
timpului ploios, atunci trebue ca să fie întins în strate 
foarte subţire în magazie și date la lopată, ca să se 
usuce bine, căci altfel ele sar strică. 

Sămânța de grâu, orz, secară, etc., aruncată pe pă- 
mânt, trebue să fie atâta ca să acopere la răsădire tot 
pământul așă ca tinerile plante, prin creşterea lor şi 
prin modul lor de înfrățire, să nu fie supărate unele 
de altele. 

Cătăţimea de sămânță ce trebue semănată de lucră- 
tor, depinde de modul cum s'a lucrat pământul, de bo- 
găţia lui roditoare, de timpul când se seamănă, de ca- 
litatea seminţei şi de adâncimea la care trebue îngropată 
sămânţa în pământ. Orice sămânță trebue îngropată în 
pământ așă în cât să găsească umezeală, aer și căldură, 
ca să poată încolţi şi răsări mai de grabă. Semințele 
mai mari, ca grâul, porumbul, etc., se pot îngropă la 
15 cm., iar cele mici de trifoi, rapiță, lucernă şi meiu, 
se îngroapă aproape la suprafaţa pământului, cu grapa 
sau cu tăfălugul. 

Semănatul grâului, etc., se face cu braţele şi cu ma- 
şina de semănat. Cu mașina se poate face prin împrăş- 
tiere şi în rânduri depărtate de 10 — 25 cm. 

Grâul se seamănă la hectar în 125 — 250 litri când 
se seamănă cu mâna ; iar cu mașina în rânduri 100 — 150 
litri. Orzul, 200 — 250 1. ; iar în rânduri cu mașina 125-160 
litri. Secara 200— 240 litri, în pământurile mai roditoare 
150—175 titri; cu maşina în rânduri 100—150 litri, 
şi în pământ sărac până la 300 litri la hectar. După 
semănat, grâul se grăpează, şi după aceea se tăvălugește. 

Recolta cartofului. 


Când vrejii încep a se uscă și pojghița de pe cartofi 
(tubercule), frecată între degete nu se mai deslipeşte, 
este semn că materia făinoasă (feculă) ce cartofii con- 
ţin este destulă făcută. Recolta se face cu un anumit 
plug ori cu sapa. Cartofii recoltați se fac grămezi mai 
mari şi se lasă pe câmp vre-o câtevă zile, ca să se mai 
svânte de prisosul de apă ce conţin; noaptea însă, ca 
să nu cadă rouă pe ei se acoperă cu vrejii lor, iar ziua, 
se lasă în bătaia soarelui şi a vântului. Peste iarnă 
cartofii se păstrează în pivnițe sau în gropi. 

Locul unde se fac gropile trebue puţin ridicat și bine 
uscat ; gropile trebue să fie adâncite de un metru și tot 
atât de largi, deci numărul gropilor depinde de cătăţi- 
mea de tubercule ce se pot recoltă de pe un hectar, 
care poate să fie de 20 — 40 mii de kg., și chiar şi mai 
mult. Pe fundul gropii caşi împrejur se pune un strat 
de paie, după aceea se pune un rând de cartofi şi un 
strat de paie gros ca de 3—5 cm., astfel se urmează 
până ce groapa sa umplut; de asupra gropii se pune 
un strat de paie gros de 50 cm., şi peste paie un strat 
de pământ de 30— 50 em. Mai înainte de a pune car- 
tofii în gropi, se aleg pentru mâncare și cei destinaţi 
pentru semănat. După aceea se aruncă peste ei praf de 
var nestins, ca să se svânteze de prea multă umezeală ; 
varul mai omoară orice urmă de boală, de care ar pu- 
teă suferi cartofii în timpui ernei. Cartofii în pivniţă se 
păstrează în nisip bine uscat. 


Culesul porumbului. 


Porumbul semănat la timp se poate culege în această 
lună, Culesul se poate face sau fără foi sau cu foile pe 
ştulete, când sunt mai multe braţe. Foile de pe ștulete 
dau o bună hrană pentru vite, și sunt bune ia umplerea 
saltelelor, mai cu seamă la saltelele pe care dorm copiii 
cei mici. 

După ce s'a cules porumbul, se duce acasă unde se 
pune în pătule şi se păstrează până ce se treeră; iar 
cocenii se taie, se fac mici snopi, apoi se duc acasă unde 
se păstrează până ce se dau vitelor ca hrană. 

Pătulul sau coşarul în care se păstrează porumbul, 
trebue să fie îngust, ridicat dela pământ de 1 m. și a- 
sezat de acurmezişul vântului ce bate în acea localitate, 
și bine acoperit. 

Sătenii agricultori cari produc porumb puţin, îl pot 
păstră chiar în podul casei, unde se poate uscă mai 
bine, chiar dacă porumbul la cules n'a fost destul de 
copt, fiindcă în acest caz se poate întoarce cu o lopată 
de lemn și astfel se înlesneşte uscarea porumbului. Po- 
rumbul poate să producă la hectar 10— 16 hectolitri 
boabe. 


Recolta sfeclelor. 


Recolta se poate face cu furca de fier cu 3— dinţi, 
cu casmaua ori cu un anumit plug. După ce s'a recol- 
tat, se taie toate foile de pe rădăcini afară de vre-o 
câtevă rădăcini destinate pentru sămânţa. La aceste se 
lasă trei foi dela mijloc. După ce sau tăiat foile, se 
fac grămezi și se lasă în bătaia soarelui şi a vântului 
vre-o trei zile, iar peste noapte grămezile se acoper cu 
foi, ca să fie ferite de rouă sau brumă din timpul nopții. 

Sfeclele se păstrează în gropi ca şi cartofii, afară de 
sfeclele de sămânță care se păstrează în pivniţă în nisip. 
Se face o groapă în pământ cam de 1 m. adâncime şi 
2 m., lungime. Pe fundul gropii cași pe margine trebue 
să se pună un strat de paie. 

După aceea se aşează sfeclele în groapă şi chiar afară 
din groapă până la înălțimea de 1 m., și chiar mai 
mult ; apoi se acoperă cu un strat de paie gros de 50 
cm., şi peste paie se pune un de pământ, ca apa de 
ploaie să nu poată străbată la sfecle. 

Iarna sfeclele se dau ca hrană vitelor după ce sau 
tocat cu toporul ori cu un cuțit sau cu o anumită ma- 
șină. Ele se pot amestecă cu pae ori cu fân tocat. 

Sfecla de zahăr îndată ce s'a recoltat, deduce la fa- 
brică și se scoate zahărui din ea. 


Culesul viilor. 


Strugurii se culeg când sunt copţi. Ciorchina coaptă 
are o culoare oacheşe atârnă mai mult în jos, boabele 
sunt moi şi se deslipese ușor de pe ciorchină; iar pie- 

lita bobului este străvezie. Strugurii se culeg când sunt 
svântaţi de rouă sau de apă de ploaie. La cules struguri» 
necopţi bine să nu se amestece cu cei copţi, nici stru- 
gurii negri cu cei albi; iar vasele în care se culeg stru- 
gurii să fie cât se poate de curate. 

După cules, strugurii se storcese cu o anumită ma- 
şină ; după aceea se varsă în teasc, de unde mustul 
curge printr'o sită ca să nu treacă și boșnița. După ce 
mustul s'a scurs și boşniţa s'a tescuit, tot mustul se 
toarnă în buţi sau tocitoare ca să fiarbă, 

Mustul din strugurii albi are o căldură de 13 —15 
or, Reamur, iar cel negru o căldură de 15—20 gr. 
Reamur, In mustul alb, când fierbe, se pot pune vre-o 
câtevă kg., de ciorchină fără boștină, fără ciorehină. 

Vasele în care fierbe mustul trebue umplute în aceeaș zi. 

In pivniţa sau crama în care sunt puse buţile în care 
fierbe mustul trebue să fie o căldură de 15--20 gr., 
centigrade. 

Din tescovina care rămâne se scoate rachiul de tes- 
covină ; ea se poate intrebuință peste iarnă la hrana, 
vitelor, în cazul acesta trebue bine păstrată în gropi 
sau în tocitoare. 

Tot în această lună se pritoceşte vinul alb care arə 
vârsta de un an şi după pritoc se limpezeşte cu cleiu 
cu albuș de ou sau cu cleiu de pește. 


In grădina de pomi. 


Culesul poamelor văratice se face când sunt coapte 
bine, iar prunele tomnatice şi iernatice se mai lasă în 
anumite locuri ca să se coacă mai bine. 

Astfel de poame nici odată nu se scutură, ci se culeg 
cu mâna. Din merele mai zemoase se poate face o bău- 
tură numită cidru sau vin de mere. 

Se fac gropile pentru sădire pomilor roditori. Adân- 
cimea și lățimea gropilor trebue să fie cel puţin de 1 
m. Cu cât gropile sunt făcute mai de timpuriu cu cât 
este mai bine la sădirea pomilor. 


In grădina de legume. 


Se scoate ceapa, usturoiul şi alte zarzavaturi. Ceapa 
şi usturoiul după recoltă se fac funii, care se lasă 15 

zile în bătaia soarelui și după aceea se pun la păstrare. 
Ceapa ernează mai bine în pod iar usturoiul în pivniță. 
Morcovul, caşi alte legume rădăcinoase, după ce sa 
scos din pământ, sepă strează peste iarnă în pivniță în 
nisip, sau afară în gropi caşi cartofii. 

Rădăcinile destinate pentru sămânță se păstrează în 
pivniţă sau chiar în gropi, punându-le tocmai deasupra 
după ce groapa s'a umplut, aşă ca stratul de pae ce se 
pune deasupra gropii să acopere aceste rădăcini. 

Stupăria. 

In această lună se face o recoltă mai mult de miere. 
Se despărţesc stupii cu matca tânără, de stupii cu matca 
bătrână, care se cunoaşte de primul roit, căci cu primul 
roiu pleacă totdeauna matca bătrână. Se împreună roii 
cei slabi ca astfel să poată ernă mai ușor. Stupilor cu 
matca tânără, cari se lasă de sămanţă, li se retează 
foarte puţin faguri dacă sunt umpluţi cu miere. 

sAltejlucrări. 

Din această lună începe a se înpuţină hrana vitelor 
cu nutreţ verde, pe nesimţite, așă ca să se poată de- 
prinde cu fân. Aceasta cu deosebire pentru cai. 

Ciobanii să nu adăpostească oile prin locuri umede ; 
iar seara și dimineaţa înainte de a le duce la pășune 
să le deă o mână de fân sau chiar pae. 

Porcii destinaţi la îngrășşeare, se duc în pădurile de 
ştejar şi fag unde se îngraşe cu ghindă și jir. 

V. S. Moga. 


e a de a ta 


Cel mai mare pom din lume. 


Acest pom se află pe pământul Caliiorniei, are 
199 de ani. Forma lui e regulată ca a orșşicărui măr 
de rând; are opt crengi, dintre cari cinci aduc fructe 
într'un an, iar celelalte numai în anul următor. 
Trunchiul are sub pământ o înălțime de 2 m., iar 
coroana lui umbrește un loc de 50 metri. Pe an se 
culeg de pe el 50—52 hectol. de mere, cari din pri- 
cină că sunt de tot mărunte, se folosesc ori uscate, 


ori pentru pregătirea de compoturi. 
> „Asricultorul“. 
——_ ea A 

P EES 
Cronica Agricolă, Eco i omerelală 
Q i conomică si C 5) 


Starea timpului şi a semănăturilor. 


Timpul secetos şi călduros care a fost în toată ţara, înce- 
pând chiar din primele zile ale lunei Iulie şi aproape până 
la sfârşit, a contribuit pedeopartie la seceratul şi treera: 
tul grâului şi a altor cereale, cari s'au făcut în cele mai 
bune condițiuni; iar pe de altă parte efectele rele ale căl- 
durei au cauzat rău semănăturilor de porumb, nu numai 
acelora semănate mai târziu, ci chiar şi la semănăturile de 
porumb făcute mai de timpuriu. 

La semănăturile de porumb făcute mai târziu răul sece- 
tei a fost, că aceste semănături în mare parte au rămas 
sterpe cu totul şi s'au uscat sau, daca în unele judeţe ale 
ţărei a legat în parte, bobul a rămas pipernicit. La semă- 
năturile de porumb făcute mai de timpuriu, dela 12—23 
Aprilie sau chiar până la sfârşitul acestei luni, deşi a legat 
destul de bine, dar bobul n'a putul să crească în condițiuni 
normale. 

Un alt rău al timpului călduros a fost că rapiţa,care tre- 
buiă semănată încă de pe la 30 Iulie, a rămas a se semănă 
mai târziu, ogoarele pentru semănatul grâului nu s'au putut 
face în condițiuni destul de bune, nici în mirişti, nici în ogor 
sterp şi mai cu seamă în mirişti. Despre acest rău obiceiu de 
a se face ogoare în mirişti pentru semănătura grâului de 
toamnă, noi am vorbit în această revistă arătând neajunsul a- 
cestor ogoare, cari micşorează producţiunea grâului. Adăo- 
găm că orice semănătură de grâu făcută în mirişte, înmul- 
ţeşte, în loc să să stârpească insectele şi buruenile vătămă- 
toare creşterei grâului. 

Ogorul făcut în mirişti sau trebue semănat cu o plantă 
ajutătoare ca nutreţ, după cum am arătat dejă acest lucru 
în «Albina», sau trebue pregătit pentru semănăturile de pri- 
măvară Dar agricultorii noştri doritori de a produce cât 
mai mult grâu, daca le-ar sta în putinţă toată suprafața 
pământului unei moşii ar semăna-o numai cu grâu, din 
cauză că această cereală formează pentru agricultorii noştri 
primul articol de export comercial. In loc ca ogorul să se 
facă în loc sterp, sau după o plantă, care dela recolta ei și 
până la semănatul grâului, lasă timp ca locul să se poată 
pregăti destul de bine, la noi din contră miriştele ocupă 
primul loc în această lucrare economică a agriculturei noa- 
stre. Corpurile streine ce cuprind grânele noastre la vânzare, 
ne dovedesc îndeajuns răul de a semănă grâul de toamnă 
în miriști. Suntem la începutul semănăturilor de grâu, de 
orz şi secară, fără ca să avem locul pregătit destul de bine 

pentru aceste semănături, din cauză că agricultura noastră 
se basează pe ogorurile făcute în mirişti. Dacă predomină 
miriştea ca ogor în semănătura de toamnă, cel puţin când 
semănăm, să căutăm a alege o sămânță mai bună, dând-o 
la trior de două sau chiar de trei ori şi peurmă s'o văruim, 
sau s'o spălăm în apa în care s'a topit piatră vânătă. Aceste 
două moduri de preparare a seminţelor de grâu, mai apără 
întru câtvă semănătura în contra tăciunelui şi a mălurei, pe 
timpul ploios din luna Aprilie şi Maiu. 

Timpul secetos şi călduros din luna iulie a împiedecat 
şi creşterea ierburilor în livezile naturale caşi în cele arti- 
ficiale, (cari au au început a se înmulţi şi la noi din an în 
an), aşă că, deşi cositul acestor livezi la şes, ca şi în locali- 
tăţile muntoase s'a făcut în bune condițiuni, fân s'a făcut 
puţin, aşă în cât şi vitele au să ducă lipsă de nutreţ. 

In localităţile muntoase acest rău se poate îndulci prin 
facerea frunzarilor din copaci de pădure, cari frunzari se 
pot face încă destul de bine până la 15 Septemvrie. Abo- 
naţii noştri dela «Albina» cunosc şi copacii cei mai buni 
din cari se pot face frunzarii, de oarece găsesc acest lucru 
descris destul de bine în No. Albinei din luna lunie în 
articolele publicate sub titlul de: «Nutrefurile ajutatoare». 
Ar trebui să se îndemne sătenii să facă frunzari, ca astfel 
vitele lor de muncă să nu sufere de foame, până în pri- 
măvară când va da iarba. 

Secetă şi călduri mari n'a fost numai la noi în ţară, ci şi 
în alte ţări străine, din care cauză seceratul cerealelor s'a 
făcut în bune condițiuni, întocmai caşi la noi în ţară. 

Ploile cari au început să cadă încă de pe la 28 Iulie şi 
care a continuat şi în luna August în unele părţi ale ţărei, 
au mai uşurat facerea ogoarelor şi creşterea boabelor la po- 
rumb şi struguri, chiar poamele de toamnă au mai putut să 
profite în creşterea lor de astfel de ploi. Ca pământul să se 
sature de apă după o secetă atât de îndelungată, ar trebui 
să plouă cel puţin o săptămână într'una zi şi noapte, în 
toată ţara; numai în urma acestor ploi, orice lucrare a câm- 
pului s'ar puteă face de agricultorii noştri în mod satisfă- 
cător. 


Târgurile noastre. 


Afacerile cu cereale în târgurile noastre nu lasă nimic de 
dorit, de oarece grâul a cărui producţiune se socotește de 
25 milioane de hectolitri caşi alte cereale, ca cantitate și ca- 
litate nu lasă nimic de dorit. Acest lucru se datoreşte căl- 
durilor cari au început în unele localităţi din ţară încă de 
pela 20 Iunie; aşă că seceratul caşi păstrarea grâului în 
clăi pe câmp sau în stoguri la arii, precum şi treeratul s'a 
putut face cât se poate de ine. Greutatea în kgr. a grâului 
variază dela 76—82 kgr. Din această cauză grâul fiind foarte 

bogat în gluten, care este partea hrănitoare a pâinei, cei mai 
mulţi morari din Budapesta au căutat să cumpere o mare că- 
tăţime de grâu pentru a-l amestecă cu grânele lor, ca ast- 
fel să poată căpătă o făină de o mai bună calitate pentru face- 
rea pâinei, sau a altor paste făinoase. Se ştie şi s'a dove- 
dit de mai multe congrese de morari şi alţi oameni speciali, 
că nici un grâu din alte ţări nu este atât de bogat în glu- 
ten ca grâul nostru, din care cauză şi făina cere mai multă 
apă la frământat, aşă în cât dintro 100 kgr. de făină se 
poate scoate 130—140 kgr. pâine. . 

Din cauza că producţiunea grâului, atât la noi cât şi în 
alte ţări din străinătate au trecut, aşteptările agricultorilor, 
preţurile în toate târgurile din străinătate caşi din târgu- 
rile noastre sau mai micşorat, fără ca brutarii să micşoreze 
în acelaşi timp şi pâinea, care este hrana zilnică a munci- 
torilor. In unele târguri din străinătate preţurile s'au mic- 
şorat cu 4—7 lei la suta de kgr. 


Iată în rezumat prețul mijlociu cu care s'au vândui ce- 
realele noastre în târgul din Brăila, caşi în alle târguri 
din țară în lunile Iulie și August până la această dată * 


Grâul, suţa de kgr. s'a vândut cu 17---23 lei şi 60 ct. 


Porumbul idem 13—i4 >» 20> 
Cincantinul idem 14—00 p0 >» 
Secara idem tAos o > 
Orzul idem 11—12 > 45 

Ovăzul idem 11—13 lOS 
Orzoaica idem BUPE Et 
Meiu idem IDD a 
Mazărea idem l4—17 5 — 
Fasolea idem 20—21 >» — >» 
Rapiţa sălbatică idem Gee T 3 
Rapiţa coltza idem 24—25 > —» 


La târgul din Bucureşti. 


Grâul s'a vândut cu 90—110 lei chila; orzul cu 52—60 lei 
chila; ovăzul cu 42—50 lei chila; secara cu 82—86 lei chila; 
porumbul cu 60—72 chila şi sămânţa de meiu păsăresc cu 
70—75 lei chila. Ar fi de dorit ca să seia măsurile cuvenite 
ca şi în târgul din Bucureşti toate cerealele să se vânză 
numai cu suta de kgr., ca cea mai bună şi dreaptă măsură. 
De oarece vânzarea cerealelor cu baniţa şi cu decalitru se 
fac multe neajunsuri, mai cu seamă sătenilor. 


Prețul nutrețurilor. 


Fânul s'a vândut cu 60—80 lei mia de kgr., după calitate; 
fânul de meju păsărese cu 55—60 lei mia de kgr.; paiele cu 
50—65 lei mia de kgr. şi paiele de grâu cu 30—35 lei mia. 

Preţul vitelor. 


Boii mai buni s'a vândut cu 600 — 650 lei perechia; boii 
mai potriviți cu 220—400 lei părechia şi vacile cu lapte cu 
120—200 lei una; caii de lux s'a vândut cu 2000 — 2500 lei 
perechia; caii mai buni cu 700—1200 lei perechia şi caii ță- 
răneşti cu 160—-220 lei perechia. 


Târgurile străine. 


In aceste târguri afacerea cu cereale caşi prețurile, stag- 
nează de pe o zi pe alta, deși ne găsim în adevărata pe- 
rioadă «agricolă comercială». Acest lucru se explică din 
cauza marei producțiuni de grâu din acest an, precum şi 
din cauza cantităților de grâne rămase încă nevândute în 
magaziile speculanţilor de grâne din America, Atât specu- 
lanţii de grâne din târgurile străine din Europa cât şi cei 
din America se ţin în rezervă, așteptând să vadă, în mod 
cât se poate de exact, care esteîna evăr producţiunea grâ- 
lui în acest an din toate ţările producătoare de grâu, ca mai 
pe urmă să-şi înceapă adevăratele lor operaţiuni. 

Astfel la târgul din Paris, atât grânele indigene cât şi 
cele străine s'a vândut cu 22—23 lei şi 50 ct.; secara cu 
15—17 lei; orzul cu 17—18 lei; ovăzurile indigene cu 19—24 
lei şi cele străine cu 14—21 lei; porumbul cu 19 lei şi 50 ct.; 
făina de grâu cu 31--36 lei şi făina de secară cu 25—28 şi 
50 ct.; fasolea cu 33—42 lei; mazărea cu 40—42 lei și lintea 
cu 35—60 lei. In alte târguri franceze, grâul s'a vândut cu 
23 le. şi 50 ct.; secara ca 16 lei şi 70 ct; orzul cu 18 lei şi 
30 ct. şi ovăzul cu 19—20 lei. 

In târgurile din Germania, la Berlin, grâul s'a vândut cu 
27—28 lei; secara şi orzul cu 22 lei şi ovăzul cu 20 lei şi 
50 ct.; la Manheim, grâul s'a vândut cu 30 lei şi 30 ct.; se- 
cara, orzul şi ovăzul cu.292—93 lei. 

La Londra grâul s'a vândut cu 24 lei şi 30ct.; orzul, ovă- 
zul şi secara cu 14—15 lei. 

In Belgia, la Louvain, grâul s'a vândut cu 20 lei; secara 
cu 19 lei; orzul cu 16 lei şi 50 ct. şi ovăzulcu 21 lei şi 25 ct. 

La Bruxel grâul s'a vândut cu 25 lei; secara și orzul cu 
22 lei; la Anvers, grâul s'a vândut cu 23 lei şi 25 ct.; se- 
cara şi orzul cu 15— 16 lei şi 50 ct. şi ovăzul cu 20 lei şi 
75 centime. 

La târgul din Viena grâul s'a vândut cu 26 lei; secara cu 
21 lei; orzul şi ovăzul cu 18—19 lei și 5o ct. 

La Budapesta grâul s'a vândut cu 25 lei şi 75 ct.; secara 
cu 20 lei şi 50 ct.; orzul şi ovăzul cu cu 15 lei şi 50 ct. 

La Milan (Italia) grâul s'a vândut cu 28—29 lei; secara 
cu 22 lei şi 25 ct.; orzul şi ovăzul cu 20—21 lei şi 50 cent. 

La Albactte (Spania) grâul s'a vândut cu 28 lei și 50 ct.; 
secara cu 18 lei; orzul şi ovăzul cu 14—15 lei şi 50 ct. 

La Geneva (Elveţia), grâul s'a vândut cu 25 — 26 lei; se- 
cara orzul şi ovăzul cu 20—21 lei. 

La New-York (America) grâl s'a vândut cu 19—20 lei şi 
50 ct.; secara cu 15 lei şi 75 ct; orzul cu 17 lei şi ovăzulcu 
18 lei şi 25 ct, şi la Chicago, grâul s'a vândut cu 18—19 lei. 

In toate târgurile străine preţurile sunt socotite pe suta 
de kgr. ca măsură cea mai dreaptă. 

V. S. Moga. 


Trebue să începem şi cronica săptămânii acesteia cu ştiri des- 
pre morţi. A murit G. G. Meitanii, advocat, fost senator şi de- 
puan autorul unui studiu asupra constituției noästre. A murit 

umitru Caian, fost profesor în Focşani şi preşedinte al Ligei 


Culturale de acolo. 


Vara și a dat sfârșitul și vacanţele şcolare s'au terminat. Odată 
cu ea lumea se întoarce dela staţiunile de băi și de aer, cari au 
fost toate pline de vizitatori. 

Bucuroși s'au întors zilele trecute şi copiii cari au format co- 
loniile şcolare. Anul curent avem de înregistrat un progres sim- 
ţitor în privinţa aceasta, şi mai multe colonii și mai mulţi copii.. 

Sau închis asemenea și diferitele cursuri de vacanţă organizate 
de Minister pentru învăţători şi învăţătoare: cursul de lucru 
manual pentru institutori la Câmpulung; cursul de lucru de 
mână și gospodăria pentru învăţătoare la Bucureștii; cursul de- 
perfecţionarea învăţătorilor ajutori la Galaţi. La închiderea celor 
două dintâi a asistat şi d-l Ministru Haret. 

SRS 

De vacanţă lau profitat și iubiții noştri suverani ca să facă 
câtevă călătorii prin ţară. Au fost la Brănești în jjud. Dâmboviţa, 
unde au vizitat fabrica de ţesătorie; au fost la Buştenari şi la 
Câmpina, unde au vizitat instalaţiile de sonde pentru extragerea |, 
petrolului şi marea rafinărie de petrol. 


Se 


O explozie grozavă sa întâmplat la pirotechnia armatei din 
București; din fericire a sărit în aer numaio singură magazie. 
Au fost și victime omeneşti. 

O altă întâmplare de acest fel este incendiul dela Cocioc; s'a 
distrus o magazie de materiale şi un atelier. 


Tot așă de rele sunt ştirile ce vin dela Iași în privinţa epide- 
miei de febră tifoidă: ea nu contenește. Măsuri serioase se iau 
de autorităţi pentru îmbunătăţire, dar lucrul merge greu. 

I. P. S. Mitropolitul Pimen al Moldovei a deschis însuş con- 
ferințele pastorale din județul Botoșani. Populaţia de acolo l-a 
primit cu mare bucurie și cu mare cinste. 


SARE 


In Orient starea lucrurilor nu e deplin liniștită, dar este o pe- 
rioadă de linişte relativă. Bulgarii au avut o mare serbare la 
Rusciuk; au serbat inaugurarea monumentului libertăţii. Cu pri- 
lejul acesta primarul orașului a trimis M. S. Regelui nostru ur- 
mătoarea telegramă: 


M. S. Regelui Carol I. 


. 


* Sinaia. 

«Sărbătorind astăzi inaugurarea monumentului ridicat în me- 
moria luptătorilor pentru eliberarea patriei, cetățenii Rusciukului 
dintr'un sentiment de adâncă recunoştinţă față de națiunea ro- 
mănă pentru ajutorul dat întotdeauna la realizarea idealului no- 
stru naţional şi pentru participarea bravei armate române la li- 
Verarea patriei noastre, trimite nobilului şi mărinimosului popor 
român, afecluoase şi sincere salutări, iar Majestății Voastre eternă 


mecunoştință». 


Chestia cretană s'a închis deocamdată căci puterile protectoare 
au trimis din nou trupe și lucrurile stau cum au fost mai înainte. 

In Grecia însă nu e liniște: telegramele aduc ştiri despre di- 
ferite turburări, dar poate or fi şi exagerări. 


gfh 


Chestia învățământului religios în ungureşte preocupă serios 
pe fraţii noştri din Ungaria. Mitropolitul Meţianu a răspuns mi- 
nistrului ungur că Biserica nu poate admite o asemenea schim- 
bare. Situația este încordată. 


Imbucurătoare sunt însă ştirile ce vin despre pregresele «sbu- 
rări în aer»—aviafiune— cum i se zice. 

In Franța a fost un concurs la care au participat 10—12 con- 
curenţi cu diferite maşine. Concursul avea de scop să dea dife- 
rite premii celor ce.se vor ridică mai sus și celor ce vor face 
drum mai lung cu maşinele lor. 

Rezultatele sunt îmbucurătoare. 

Imbucurătoare sunt și ştirile din Germania, căci şi acolo se 
lucrează în direcţia aceasta. Zeppelin a construit un al treilea 
balon și cu el a călătorit prin aer două zile. Când a ajuns la 
Berlin, i s'a făcut o primire neînchipuit de măreaţă. Impăratul 
însuş a fost faţă şi a ţinut să felicite cel dintâi pe vrednicul 
om de ştiinţă și patriot. 

ugin 


Lucrurile acestea încep să ne intereseze de aproape, mai ales 
că şi un ofiţer român a născocit o mașină de sburat. Dânsul 
pleacă în streinătate ca să construiască mașina şi să facă încer- 
care cu ea. ; 


Primar, (ss) Pavlov. 

Pagina glumeaţă. 


Un pictor neîntrecut. 


Minciunescu este un pictor... un pictor care pune 
lumea în mirare cu... laudele lui. Nu este medalie 
despre care să nu spuie că o are şiel, nu este con- 
curs la care să nu fi luat parte şi să nu fi fost cla- 
sificat cel dintâiu; nu este lucrare mare care să nu 
i se fi oferit şi pe care să n'o fi refuzat din lipsă 
de... timp. 

— Zilele trecute, îmi spuneă el, mă dusesem la 
câmp. Aveam poftă să pictez un miel după natură. 
Am găsit la un cioban unul frumușel și l-am legat 
cu o sforicică de un băț lângă mine. Lucrarea eră 


aproape gata... când... iată un vultur că se co- 
boară din văzduh spre mine cu ghiarele desfăcute 
şi cu pliscul deschis. 

Ce e de făcut? îmi zic. Să știi că o să răpească 
pe bietul miel! şi-mi pare rău, fiindcă vorbisem cu 
bucăţăreasa să-mi facă o ciorbă de borş... ştii, co- 
lea... creştinească!.. 

Ce credeţi că s'a întâmplat? Că vulturul a luat 


mielul? Nu !,. A luat tabloul meu: mielul zugrăvit 
de mine i s'a părut mai natural decât cel legat în 


iarbă !! 
Stan Pâţitul. 


(E) 
INFORMAȚIUNI. 


D-l Ilie Popescu, învăţător în post I, dela școala din comuna Tohani, 
jad. Buzău, a fost transferat după cerere la şcoala din comuna Ceptura- 
Rotari, jud. Prahova, pe 1 Sept. 1908. 

D-na Maria I. Popescu, învăţătoare în part II, dela şcoala din comuna 
Tohani, jud. Buzău, a fost transferată după cerere, la şcoala din co 
muna Ceptura post III, pe 1 Sept. 1909. 


Cărţi primite la Redacţie. 


Din biblioteca populară Socec au apărut: 

No. 79. Pe coastele Africei, — dela Alger la Tunis — descriere de că 
lătorie de Guy de Maupassant, traducere de A. Mândru. Preţul 0,3 
bani. 

No. 80. Halima sau 1001 nopţi tradusă de Barac (1836) revăzută şi în 
tregită de Em. Gârleanu. 

Preţul 0,30 bani. . 

No. 81 — 82. Nuvele — din vieața meseriașilor — Vol. I de Ion Popovici- 
Bănăţeanu. Preţul 0,55 bani. 

No. 83. Fata popei de Ion Dragoslav. 

Preţul 0,30 bani. 

No. 84. Navele umoristice de Ion Creangă, E. Baican, T. Ştefanelli şi 
E. Teliman, 

Preţul 0,30 bani. 

No. 85 — 86. Zmei gi Zâne de Artur Gorovei. 

Preţul 0,55 bani. 

Această interesantă bibliotecă se poate avea şi în abonament costând 
pe un an (96 numere) lei 24; pe 6 luni (48 numere) lei 12 şi pe 3 luni 
(24 numere) lei 6. Abonamentele încep cu No, 1, 25, 49 şi 73. Cei ce vo- 
esc să cumpere sau să se aboneze să se adreseze la «Librăria Socec» 
București. 

Tot din biblioteca Socec a mai apărut: 

O seamă de cuvinte şi cronica de Ioan Neculcea un frumos volum pe 
hârtie velină, costând numai 0,95 bani. 


A apărut Bătrânii schiţe din vieaţa boerilor Moldoveni. Ediţia II-a de 
Em. Gâvieanu. Volumul, tipărit cu multă îngrijire în atelierele Socec 
din București pe hârtie englezească, costă numai 3 lei și se găsește de 
vânzare la «Librăria Socec» Calea Victoriei, București. 

Il recomandăm cu căldură abonaților noștri. 

«Biblioteca pentru toţi» publică scrierile marelui nostru prozator Al. 
Odobescu. De data asta ni se dau cunoscutele conferinţe „Moţii“ și „Cure 
canii“ No. 473, 4 

Th. Cart, O oră de esperanto, trad. de Dr. G. Robin. Buc. 1909. 16 pa- 
gine, 25 bani. + 3a 

Dr. G. Robin, Manual complect de limba esperanto în zece lecţiuni. 

Buc. 1909. Broş. 178 pagine. Preţul 1,59. À 

Dr. G. Robin, Cheia manualului complect de limba esperanto în zece 
lecțiuni. Buc. 1909. Broş. 50 pg. Preţul 0,60 bani. 


„STERU“ 


Societatea «Steaua» are de scop a lurră pentru 
întinderea învăţăturii în popor, prin tipărirea și 
A văspândirea de scrieri și publicații morale, pa- 
E  triotice şi de folos practic, și pentru împiedeca- 
== : .: iir Pi pA 

N rea, prin toate mijloacele legiuite, a răspândirii 
ANN de scrieri şi publicații imorale, sau cu tendințe 
contrarii statului şi ideii naționale române. 

oLizaţiu este de cel puţin doi lei pe an, iar pentru învăţători, 
preoţi rurali și sâteni, de cel puţin un leu pe an. Fie-care mem 
bru este îndatorat cu, în cel d'întâiu an după primirea sa, să faca 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Membru al Academiei Ro- 
mâne — Vice-preşedinte, Sava Somiânescu, mare proprietar, fost senator — 
Administrator şi casier, Spiru C. Haret, Ministru, profesor univer- 
silar. — Secretar, Const. Banu, profesor secundar, fost inspector gcv- 
lar. — Membrii: Petre Gârboviceanu, Administrator al Casei ©- 
Viserici Autocefale Ortndoxe Române, profesor la Seminarul Centrat 
şi. director al Şe. Normale a Societăţii pentru învățătura poporului 
român; |. Dimitrescu Procopie, senator, fost Primar al Capitalei, N, 
Vl idescu, fost Ministru, profesor universitar, Cristu S. Negoescu, fost ari- 
ministrator al Casei Școalelor, profesor secundar; Pompiliu Eliade, piro. 
Irsor universitar.— Cenzori, Const. Alimânesteanu, inginer de mine; Preotul 
ecunom Const. lonesen, profesor secnunar : Const. Alexnndrescu, 2nstitutor, 


Membri înscrişi şi cotizaţiuni plătite (urmare). 


„VICTORIA“ 


AN g Societate anonimă de asigurări generale și reasigurări 
D N IN BUCUREŞTI 
ṣi — Direcțiunea Generală: 10, Strada Doamnei 10 — 


c Sa 


o2 


CAPITAL STATUTAR LEI 5.000.000 
INTAIA EMISIUNE LEI 1.000.000 


SOCIETATEA ASIGURĂ: 
a) contra pagubelor cauzate de Incendiu și Explozie, precum şi în contra Tempestei şi Ciclonului ; 
b) asigurări -asupra Vieţei şi Rentei viagere ; 
c) contra pagubelor de Transport maritim, fluvial şi terestru ; 
d) contra pagubelor cauzate de: Grindină la cereale şi vii; 
e) contra accidentelor corporale şi a consecinţelor răspunderei civile ; 
f) contra pagubelor provenite din Mortalitatea vitelor ; 
9) contra spargerii oglinzilor, geamurilor şi firmelor de cristal, etc. 


Societatea «VICTORIA» asigură în mod gratuit clădirile în construcţiune până la punerea acoperişului, iar in- 
formaţiuni mai detaliate a se cere Direcţiunii societăţii. 


i Reprezentanţa generală Bucureşti, str. Karagheorghevici, 3. 

Inst. de Arte Qratice „CAROL GOBL"* S-r l, St. Rasidescu. 

